Δωμάτια Αθήνα Κέντρο - Πολυτελή Δωμάτια Σύνταγμα Met34\nΞενοδοχεία : MET34\tO&B\nΈνας μικρός ταξιδιωτικός οδηγός για την Αθήνα… Έχουμε ετοιμάσει για εσάς μία λίστα επιλογών για να σας βοηθήσουμε να δημιουργήσετε το καλύτερο μπουκέτο εμπειριών κατά τη διαμονή σας στην Αθήνα!\nΗ Αθήνα keyboard_arrow_left\n1 Queen διπλό\nΤο Superior Δίκλινο Δωμάτιο μας βρίσκεται στον 2ο όροφο, έχει ένα μικρό μπαλκόνι με θέα στο δρόμο και λόγω του μεγέθους του, είναι η καλύτερη επιλογή για μια άνετη και μακράς διάρκειας διαμονή. Διαθέτει μια επιφάνεια εργασίας (1 tablet και 1 πολυμηχάνημα μπορούν να διατεθούν κατόπιν αιτήματος) καθώς και γρήγορη σύνδεση στο internet. Στο δωμάτιο υπάρχει επίσης μια μικρή κουζίνα, ένα μπαρ και ένα τραπεζάκι για καφέ. Συνολικά, το δωμάτιο είναι εξοπλισμένο με την τελευταία τεχνολογία σε έπιπλα, εξοπλισμό και ανέσεις.\nΤο Superior Δίκλινο Δωμάτιο μας μπορεί να φιλοξενήσει μέχρι και 2 άτομα, σε ένα μεγάλο διπλό κρεβάτι, ενώ είναι επίσης δυνατό να προστεθεί μια κούνια για όσους ταξιδεύουν με βρέφη (μέχρι 3 ετών). Το μέγεθος του Superior Δίκλινου Δωματίου μας είναι 37 τετραγωνικά μέτρα και η τιμή του ξεκινά από 240 € με πρωινό και όλους τους φόρους.\nGrand Superior Roomkeyboard_arrow_right\nkeyboard_arrow_rightΔωρεάν σύνδεση στο internet (τόσο Wi - Fi όσο και ενσύρματη)\nkeyboard_arrow_rightΝτουλάπα με κρεμάστρες\nkeyboard_arrow_right Καλλυντικά APIVITA\nkeyboard_arrow_right Μπουρνούζια & παντόφλες\nkeyboard_arrow_right Πουπουλένιο Πάπλωμα\nkeyboard_arrow_right Πετσέτες από Αιγυπτιακό βαμβάκι\nkeyboard_arrow_right Σεντόνια 400 νημάτων από Αιγυπτιακό βαμβάκι\nkeyboard_arrow_right Τηλεόραση LCD\nkeyboard_arrow_right Πλυντήριο πιάτων\nkeyboard_arrow_right Τραπέζι του καφέ\nkeyboard_arrow_right Δορυφορική τηλεόραση\nkeyboard_arrow_right I-PAD (κατόπιν αιτήματος)\nkeyboard_arrow_right Πολυμηχάνημα (κατόπιν αιτήματος)\nkeyboard_arrow_right Υπηρεσία φρεσκαρίσματος δωματίου\nkeyboard_arrow_right Φούρνος μικροκυμάτων\nkeyboard_arrow_right Παιδικό καθισματάκι / Παρκοκρέβατο (κατόπιν αιτήματος)\nΔ:\tMET34 Athens, Πετράκη 9, Αθήνα, Ελλάδα


Γαλλία: Σε ανασχηματισμό της κυβέρνησης του προχώρησε ο Ολάντ | eklogika webTV\nHome \_ slider-videos \_ Γαλλία: Σε ανασχηματισμό της κυβέρνησης του προχώρησε ο Ολάντ\nΜεγαλύτερη και με διευρυμένη εκλογική βάση είναι η νέα γαλλική κυβέρνηση υπό τον Μανουέλ Βαλς, η σύνθεση της οποίας έγινε γνωστή το απόγευμα της Πέμπτης.\nΗ νέα κυβέρνηση έχει 18 υπουργεία, έναντι 15 της προηγούμενης και 20 υφυπουργεία, έναντι 16.\nΗ επιστροφή του πρώην πρωθυπουργού Ζαν-Μαρκ Ερό, η είσοδος στην κυβέρνηση τριών οικολόγων και ιδιαίτερα της Εμανουέλ Κος, επικεφαλής του κινήματος Ευρώπη – Οικολογία – Πράσινοι (Europe-écologie les Verts), αλλά και η αποχώρηση της υπουργού Πολιτισμού …\nΔΙΑΒΑΣΤΕ ΕΠΙΣΗΣ: http://gr.euronews.com/2016/02/11/france-s-hollande-reshuffles-his-government\nTags: Ευρώπη, Μανουέλ Βαλς, Ολάντ, πρωθυπουργού\nΧάγη: Σε ισόβια από 40ετη κάθειρξη αύξησε την ποινή του Κάρατζιτς το ΔΠΔ…


Τραβάτε τους κι ας … κλαίνε! | Faros's Weblog\nThis entry was posted on Παρασκευή 29 Σεπτεμβρίου 2017 at 1:50 μμ and is filed under ΠΑΡΑΞΕΝΑ.\tYou can follow any responses to this entry through the RSS 2.0 feed. You can leave a response, or trackback from your own site.


Όλες οι αναρτήσεις σχετικές με: Ωραία Ελένη | www.moriasnow.gr\nΌλες οι αναρτήσεις σχετικές με: Ωραία Ελένη\nΣελίδα με όλες τις αναρτήσεις στο www.moriasnow.gr με την ετικέτα Ωραία Ελένη. Το μεγαλύτερο portal της Πελοποννήσου με όλες τις πληροφορίες που θέλετε. Τουριστικές και γεωγραφικές πληροφορίες, αγαπημένους προορισμούς, τοπικές ειδήσεις και events, ξενοδοχεία, επιχειρήσεις, κ.λ.π.


Ταινίες μασκαρίσματος εσωτερικών χώρων για επαγγελματίες | tesa\nΤΑΙΝΙΕΣ ΜΑΣΚΑΡΙΣΜΑΤΟΣ ΕΣΩΤΕΡΙΚΩΝ ΧΩΡΩΝ\nΟι επαγγελματίες ελαιοχρωματιστές γνωρίζουν ότι οι τέλεια βαμμένες γωνίες, οι ίσιες γραμμές και οι καμπύλες ακριβείας δεν απαιτούν μόνο δεξιότητα από πλευράς τους, αλλά και τη σωστή ταινία μασκαρίσματος. Γι' αυτόν το λόγο, δημιουργήσαμε μια ειδική σειρά για τις απαιτήσεις του μασκαρίσματος εσωτερικών χώρων.\nΟι ταινίες μασκαρίσματος για εργασίες βαφής και διακόσμησης πρέπει να πληρούν ορισμένα κριτήρια: Πρώτον, πρέπει να είναι εύκολες στην εφαρμογή τους και να έχουν καλή προσκόλληση στις επιφάνειες ώστε να αποτρέπεται η κύλιση χρώματος προς τα κάτω. Δεύτερον, πρέπει να αφαιρούνται χωρίς να αφήνουν υπολείμματα κόλλας ή να φθείρουν την επιφάνεια. Τέλος, πρέπει να χαρίζουν καθαρές και ευκρινείς άκρες βαφής για ένα επαγγελματικό φινίρισμα. Η σειρά ταινιών μασκαρίσματος της εταιρείας μας έχει αναπτυχθεί ώστε να καλύπτει όλες αυτές τις απαιτήσεις, από μασκάρισμα ακριβείας έως μασκάρισμα σε ευαίσθητες επιφάνειες με ταπετσαρίες.\nΕπαγγελματικά προϊόντα μασκαρίσματος εσωτερικών χώρων\nΥλικό φορέα Washi paper ελαφρά κρεπαρισμένο χαρτί πολύ κρεπαρισμένο χαρτί υαλονήμα\nΤύπος συγκολλητικού ακρυλικό φυσικό καουτσούκ\nΔείτε στον χάρτη που μπορείτε να βρείτε τα προϊόντα μας:


1150 χρόνια από την καθιέρωση της σλαβικής γλώσσας στη λατρεία | Ιερά Μητρόπολη Ιλίου, Αχαρνών και Πετρουπόλεως\n1150 χρόνια από την καθιέρωση της σλαβικής γλώσσας στη λατρεία\nΗμερομηνία δημοσίευσης: 2018-05-25 11:15\nΜε αφορμή τα 1150 χρόνια από την καθιέρωση της σλαβικής γλώσσας στην ορθόδοξη, χριστιανική λατρεία αλλά και την πρόσφατη εορτή των φωτιστών των Σλάβων Αγίων Κυρίλλου και Μεθοδίου, ο ενορίτης και συνεργάτης του Ι.Ν. Αγ. Κυρίλλου και Μεθοδίου Ολυμπιακού χωριού κ. Παύλος Γεωργίου συνέταξε την ακόλουθη μελέτη.\nΤο 862 ο ηγεμόνας της Μοραβίας Ραστισλάβ ζήτησε από τον βυζαντινό αυτοκράτορα Μιχαήλ Γ΄ άνθρωπο κατάλληλο να διδάξει τη χριστιανική πίστη στη γλώσσα που καταννοούσε ο λαός του, δηλ. τη σλαβική. Ο αυτοκράτορας έστειλε στη Μοραβία τον λόγιο Κωνσταντίνο Φιλόσοφο, ο οποίος αργότερα έγινε μοναχός και έλαβε το όνομα Κύριλλος, και ως συμπαραστάτη τον αδελφό του μοναχό Μεθόδιο. Για τα γεγονότα αυτά και την κατοπινή εξέλιξη, οι κυριότερες διαθέσιμες πηγές είναι τα συναξάρια των αγίων Κυρίλλου και Μεθοδίου, που διασώθηκαν σε παλαιοσλαβική γραφή. Τα κείμενα αυτά, παρότι αγιολογικού περιεχομένου, αποτελούν ωστόσο τις βασικές πηγές για το έργο των δύο αγίων και έχουν μεταφραστεί σε πολλές γλώσσες. Η πρώτη ελληνική μετάφραση, απευθείας από την παλαιοσλαβική, είναι του καθηγητού Ταχιάου. Η σπουδαιότητα του έργου του αειμνήστου καθηγητού δεν έγκειται μόνο στην ακρίβεια που μας παρέχει η απευθείας μετάφραση, αλλά και στα εξίσου σημαντικά σχόλια, στις παραπομπές και στην πληρότητα της αναλυτικής βιβλιογραφίας.\ne_kathierose_tes_slabikes_glossas_ste_khristianike_latreia.pdf 1.01 MB


ΠΑΝΑΓΙΩΤΟΥΛΙΑΣ ΙΩΑΝΝΗΣ - Εργαστήριο Οργάνωσης, Διοίκησης Υπηρεσιών & Ποιότητας Ζωής\nΟ Δρ. Ιωάννης Π. Παναγιωτούλιας είναι Γενικός Γραμματέας του Δήμου Ελευσίνας από τον Σεπτέμβριο του 2019. Είναι Χημικός (BSc) του ΕΚΠΑ, με Μεταδιδακτορικό (post-doc), Διδακτορικό (PhD) και 3 Μεταπτυχιακούς Τίτλους: α) στη Χημεία-Τεχνολογία & Διαχείριση Περιβάλλοντος (MSc), β) στη Διαχείριση και Τεχνολογία Ποιότητας (MSc) και γ) στη Διοίκηση Επιχειρήσεων (MBA).\nΜέχρι πρόσφατα εργαζόταν στον ιδιωτικό τομέα ως στέλεχος σε μια από τις μεγαλύτερες βαριές βιομηχανίες της χώρας μας. Έχει διατελέσει Επιστημονικός Σύμβουλος στο Υπουργείο Περιβάλλοντος & Ενέργειας και έχει διδάξει σε Δημόσια Ι.Ε.Κ. Παράλληλα σήμερα είναι Ερευνητής στο Εργαστήριο Χημείας Περιβάλλοντος, του Τμήματος Χημείας, του Εθνικού και Καποδιστριακού Πανεπιστημίου Αθηνών, καθώς και Επικεφαλής Επιθεωρητής Συστημάτων Διαχείρισης ISO στην ΕΒΕΤΑΜ (πρώην ΕΛΟΤ).\nΈχει συμμετάσχει και συνεχίζει να συμμετέχει (με επιστημονικά άρθρα, διαλέξεις, παρουσιάσεις, κ.τ.λ.) σε πολλές Ημερίδες, Forum, Διεθνή Συνέδρια, Εθνικά και Ευρωπαϊκά Ερευνητικά Προγράμματα (Αριστεία ISMET-COMAREN, H2020), με κύρια ερευνητικά ενδιαφέροντα που αφορούν: στην Βελτιστοποίηση Διεργασιών, στην Ανάλυση Δεδομένων & Δεικτών, στις Βέλτιστες Διαθέσιμες Τεχνολογίες & Τεχνικές, στην 4η Βιομηχανική Επανάσταση, στις Ψηφιακές – Έξυπνες & Υγιείς Πόλεις, στη Διαχείριση Ποιότητας – Περιβάλλοντος & Ενέργειας, στην Υγιεινή & Ασφάλεια, στην Αειφόρο Ανάπτυξη & Εταιρική Κοινωνική Ευθύνη, στην Επιχειρησιακή Συνέχεια, στην Κυκλική Οικονομία & Βιομηχανική Συμβίωση, στους Παγκόσμιους Στόχους Βιώσιμης Ανάπτυξης, στο RiskManagement, στον Επιχειρησιακό Σχεδιασμό και στο Management.\nΕπίσης ασχολείται ενεργά με την εκπαίδευση, όπου πέρα από τα προαναφερθέντα ερευνητικά ενδιαφέροντα εκπαιδεύει και πάνω στα Συστήματα Διαχείρισης ISO, στο Coaching& SkillsTraining και έχει υποστηρίξει μεγάλο αριθμό μεταπτυχιακών και διδακτορικών διατριβών.\nΓεννήθηκε και κατοικεί στην Ελευσίνα και είναι παντρεμένος με 2 παιδιά.


Φωτογραφίες RAW και Mac | www.you.gr\nΦωτογραφίες RAW και Mac\nΜαϊ 12 2017\nTo macOS αποτελεί ένα εξαιρετικό περιβάλλον εργασίας για φωτογράφους χάρη στην υποστήριξή του σε αρχεία φωτογραφιών RAW.\nΗ αλήθεια είναι ότι οι επαγγελματίες φωτογράφοι μπορούν να έχουν τις προτιμήσεις τους κατά καιρούς, ως προς το hardware και το software που τους εξυπηρετεί περισσότερο, δύσκολα θα βρεθεί κάποιος όμως να δηλώσει αδιάφορος για Mac, και για το macOS ειδικότερα.\nΑυτή η σχέση αγάπης ξεκίνησε πριν δεκαετίες, αφού πριν την τρίτη έκδοση του Photoshop, το πασίγνωστο πρόγραμμα της Adobe υπήρχε μόνο σε Mac. Αλλά και στην ψηφιακή εποχή οι απανταχού φωτογράφοι βλέπουν την Apple να κάνει πάντα βήματα ώστε το macOS να υποστηρίζει, εγγενώς μάλιστα, φωτογραφικές μηχανές επιπέδου και τα αρχεία που αυτές τραβούν.\nΟι φωτογράφοι δεν τραβούν σε αρχεία JPEG, προτιμούν τα αρχεία RAW, που μπορούν να δώσουν πολλές φωτογραφικές μηχανές από μια κατηγορία και άνω, και εννοείται όλες οι mirrorless και DSLR. Το καλό με αυτόν τον τύπο αρχείου είναι πως αφήνει κάθε πληροφορία ασυμπίεστη, αναλλοίωτη. Αυτό δεν σημαίνει μόνο καλύτερη ποιότητα αλλά και πολύ μεγαλύτερη ευελιξία σε διόρθωση και επεξεργασία.\nΚάθε εταιρεία που κατασκευάζει φωτογραφικές μηχανές όμως, έχει το δικό της τύπο αρχείου RAW, με διαφορετική κατάληξη. Όχι μόνο αυτό, αλλά κάθε μηχανή έχει το δικό της προφίλ για αρχεία RAW και απαιτεί διαφορετική υποστήριξη. Κάποια στιγμή λοιπόν πρέπει να φτάσουν σε υπολογιστή τα αρχεία αυτά. Και επειδή δεν είναι δεδομένο ότι ο υπολογιστής-αποδέκτης μπορεί να αναγνωρίσει τα αρχεία αυτά, οι εταιρείες συνοδεύουν συνήθως τις μηχανές τους με προγράμματα που καλύπτουν αυτό το κενό.\nΣτην πραγματικότητα τα αρχεία RAW δεν έχουν μια συγκεκριμένη κατάληξη, αλλά πολλές διαφορετικές, ανάλογα με τον κατασκευαστή της φωτογραφικής μηχανής.\nΗ Apple, εδώ και πολλά χρόνια, ακολουθεί διαφορετική τακτική, αφού προσθέτει κατά διαστήματα υποστήριξη τέτοιων αρχείων στο ίδιο το macOS. Κάθε τόσο προστίθενται κι άλλες μηχανές στη λίστα δηλαδή. Και η υποστήριξη αυτή εκτείνεται σε κάθε άκρη του macOS, αφού επιτρέπει στην Προεπισκόπηση να χειριστεί τέτοια αρχεία, στις Φωτογραφίες να κάνουν το ίδιο, ενώ και η Βιβλιοθήκη φωτό iCloud δεν έχει κανένα πρόβλημα να υποδεχθεί αρχεία RAW και να τα συγχρονίσει στις υπόλοιπες συσκευές του ίδιου χρήστη.\nΚαι γιατί όλο αυτό είναι άξιο λόγου και πλεονέκτημα για έναν υπολογιστή Mac; Διότι κανένα άλλο λειτουργικό σύστημα δεν αναβαθμίζεται με την ίδια συνέπεια για την καλύτερη σχετική κάλυψη. Στα Windows υπήρχε κάποτε το Windows Imaging Component και το Windows CameraCodec Pack που αναβαθμίζονταν αναλόγως κάθε τόσο. Όμως η τελευταία του αναβάθμιση ήρθε το 2014 και από εκεί και πέρα χρειάζεται λογισμικό από τρίτους για να κάνουμε τη δουλειά μας.\nΈνα κακό τράβηγμα μπορεί να μετατραπεί σε καλό τράβηγμα όταν έχουμε αρχείο RAW. Αν ξεκινάμε όμως με JPEG, η ευελιξία στην επεξεργασία. είναι πολύ πιο περιορισμένη.\nΑυτή η διαφορά κάνει αυτομάτως πιο ελκυστικό προορισμό για επαγγελματίες φωτογράφους το macOS, άρα και τους υπολογιστές Mac. Κατ’ επέκταση και το iOS. Διότι η ίδια τακτική ακολουθείται και εκεί στην πραγματικότητα, με τη βασική διαφορά ότι δεν βρίσκουμε εκεί, όχι ακόμη δηλαδή, το επαγγελματικού επιπέδου λογισμικό επεξεργασίας που βρίσκουμε σε κλασικού τύπου υπολογιστή.\nΗ διαδικασία των αναβαθμίσεων είναι διαφανής πάντως. Ουσιαστικά η λίστα μηχανών που υποστηρίζονται διευρύνεται με τα patches και τις νέες εκδόσεις κάθε λειτουργικού. Κι ας μη το βροντοφωνάζει η Apple. Οι επαγγελματίες ξέρουν…\ncamera, MacOS, Photo, RAW, κάμερα, φωτογραφία, φωτογραφική μηχανή


Survivor 4: Παραλίγο στα χέρια Ηλίας και Τζέιμς – «Άκουσα να μιλάς για μένα, έλα εδώ…» – 12vima\nΤεράστια ένταση μεταξύ τους με… τον Τριαντάφυλλο να την ξεκινά.\nΚόντεψαν να έρθουν στα χέρια στο Survivor ο Ηλίας Μπόγδανος και ο Τζέιμς Καφετζής, με τον πρώτο να πλησιάζει απειλητικά το δεύτερο, χωρίς όμως να υπάρξει συνέχεια, μιας και ο Ροδίτης φρόντισε να απομακρυνθεί.\nΌλα ξεκίνησαν, όταν ο Τριαντάφυλλος ρώτησε τον Τζέιμς για το λόγο, που δε διαλέγει να υπερασπιστεί τον εαυτό του πολλές φορές απέναντι σε όσα ακούει. Ο Τζέιμς του απάντησε, ότι δεν έχει ιδιαίτερο νόημα να το κάνει και, σε εκείνο το σημείο, μιλώντας και για τον Ηλία, ο τελευταίος θέλησε να του ζητήσει το λόγο.\nSurvivor 4: Ο καβγάς Τζέιμς και Ηλία στην παραλία\n«Άκουσα να μιλάς για μένα, πες μου λοιπόν», του ανέφερε ο Ηλίας, με τον Τζέιμς όμως να του ζητά να μη δοθεί έκταση στο θέμα. Ο Ηλίας, που νωρίτερα εξέφρασε ξανά τα παράπονα για τη στάση του συμπαίκτη του, το θεώρησε ως ακόμη ένα δείγμα τακτικής, καθώς τονίζει πως ποτέ δεν εκφράζεται αυθόρμητα, αλλά πάντοτε μετά από σκέψη και στρατηγική.\nSurvivor spoiler 06/05: Κατέρρευσε η Νικολέτα στην παραλία – Έκλαιγε όλο το βράδυ


Find 815 in Greece: Ο μικρός Ben μιλά στο TvGuide - Μεγάλο spoiler\nΟ μικρός Ben μιλά στο TvGuide - Μεγάλο spoiler\nTo Lost σε λίγο καιρό θα αποκαλύψει πως ο Ben έγινε ο ανατριχιαστικός άντρας που αγαπάμε να μισούμε. Αρχίζοντας από τις 18 Μαρτίου, ο 13χρονος ηθοποιός Sterling Beaumon θα αρχίσει μια πλοκή τεσσάρων επεισοδίων σαν ο μικρός Ben Linus, όπου ο πρίν να γίνει κακός εαυτός του, θα συναντηθεί με τους Sawyer, Juliet, Jin και τους υπόλοιπους. Ο μικρός από το San Diego μόλις γύρισε από την Hawaii με πληροφορίες για το τί έρχεται, μερικές από τις οποίες μοιράστηκε μαζί μου για μερικά hot dogs (να τα παιδιά δωροδοκούνται). Αλλά λόγω του συμβολαίου εμπιστευτικότητας που υπέγραψε με ποινή 5 εκατομμυρίων δολαρίων, ήταν αρκετά προσεκτικός με αυτά που μας είπε. Ορίστε αυτά που κατάφερα να του αποσπάσω.\nΌταν μπαίνει στα γυρίσματα ο Sterling o Βεν είναι ένα γλυκό παιδί. Για την ακρίβεια βοηθά τους επιζώντες. Αλλά μετά "θα δείτε πως ο Ben έγινε τόσο σκληρός. Κάποια πολύ κακά πράγματα έγιναν που άλλαξαν τα πάντα. Μια ομάδα ανθρώπων (όχι οι Others ούτε η Dharma) διαμόρφωσε αυτό που είναι σήμερα ο Ben. Πήρατε μια γεύση από αυτούς και πριν."\nΟ δημιουργός Damon Lindelof είπε στον Sterling πως τουλάχιστον μια από τις τρεις αυτές θεωρίες είναι γεγονός: Α) Ο Ben είναι αδερφός του Locke. Β) H Charlotte είναι η Annie (το κοκκινομάλικο κοριτσάκι με το οποίο ο νεαρός Ben ήταν φίλος στο νησί) Γ) O Miles είναι γιος του Marvin Candle.\nΥπάρχει ένα ασφαλές μέρος στο νησί για το οποίο ο Sterling λέει "Κανένας δεν μπορεί να πάει. Δεν είναι εγκατάσταση Dharma ούτε η καλύβα του Jacob". Και μιλώντας για τον Jacob "Ο Charles Widmore ήταν στο νησί για πολύ, πολυυυυυυυ καιρό. Και παρόλο που δεν τον βλέπατε πάντα, η παρουσία του ήταν αισθητή. Νομίζω ο Widmore μπορεί να είναι ο Jacob."\nΠηγή: TVGuide, DarkUFO\nΑναρτήθηκε από cypher80b στις 1:20 μ.μ.


Ονειροπαγιδα: Επικοινωνία Μητροπολίτη Χαλκίδος με μαθητές της πόλης\nΕπικοινωνία Μητροπολίτη Χαλκίδος με μαθητές της πόλης\nΤην Τρίτη 31 Μαρτίου 2015, ο Σεβασμιώτατος Μητροπολίτης Χαλκίδος κ. Χρυσόστομος επισκέφθηκε, κατόπιν προσκλήσεως, το 21ο Δημοτικό Σχολείο Χαλκίδος, όπου τον υποδέχθηκαν το διδακτικό προσωπικό, μέλη του Συλλόγου Γονέων και Κηδεμόνων του Σχολείου και οι μαθητές, με τους οποίους ο Σεβασμιώτατος είχε την ευκαιρία να επικοινωνήσει. Μετά από σύντομο διάλογο, οι μαθητές ζήτησαν από τον Σεβασμιώτατο να τους μιλήσει για τα γεγονότα που εορτάζουμε την Μεγάλη Εβδομάδα. Έτσι ο Σεβασμιώτατος εξιστόρησε με συντομία όλα τα γεγονότα από την Κυριακή των Βαΐων έως την Ψηλάφηση του Θωμά. Στη συνέχεια, απάντησε σε ερωτήσεις των μαθητών, συνεχάρη διδασκάλους και μαθητές για την εύτακτη και ζωντανή τους παρουσία και διένειμε μικρές ευλογίες σε όλους.\nΤο πρωί της Τετάρτης 1 Απριλίου 2015, ο Σεβασμιώτατος μετέβη στον Ενοριακό Ι. Ναό Αγ. Σπυρίδωνος Χαλκίδος, όπου τέλεσε την Προηγιασμένη Θεία Λειτουργία με συλλειτουργούς τον Ιεροκήρυκα της Ιεράς Μητροπόλεως Αρχιμ. Τιμόθεο Μπαϊμπάκη, τον Εφημέριο τού Ι. Ναού Πρεσβ. Ιωάννη Γκρινιάρη και τον Διάκ. Νεκτάριο Ευγενικό.\nΑμέσως μετά, ο Σεβασμιώτατος μετέβη, κατόπιν προσκλήσεως, στο 4ο Γυμνάσιο Χαλκίδος, όπου ομίλησε σε μαθητές και καθηγητές, οι οποίοι τον άκουσαν με επαινετή προσοχή και τάξη. Μετά τη λήξη της ομιλίας του Σεβασμιωτάτου όλοι οι μαθητές έλαβαν την ευχή και μια αναμνηστική ευλογία από τον Επίσκοπό τους.\nΑναρτήθηκε από Ονειροπαγίδα στις 4:01 μ.μ.


Ο Ζεσούς ανανέωσε στη Μάντσεστερ Σίτι | Pagenews.gr\nΟ Ζεσούς ανανέωσε στη Μάντσεστερ Σίτι\nPagenews Team 03.08.2018 | 13:27 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Αθλητισμός / Ο Ζεσούς ανανέωσε στη Μάντσεστερ Σίτι\nΠαίκτης της Μάντσεστερ Σίτι θα είναι μέχρι το 2023 ο Γκαμπριέλ Ζεσούς. Ο 21χρονος Βραζιλιάνος επιθετικός, ο οποίος ήταν μία από τις απογοητεύσεις στο Μουντιάλ της Ρωσίας, ανανέωσε το συμβόλαιο του με τους πρωταθλητές και, εφ΄ όσον το εξαντλήσει, θα έχει μείνει στο Μάντσεστερ για έξι χρόνια, καθώς αποκτήθηκε το 2017.\nΟ νεαρός άσος, που έχει πετύχει με την φανέλα των «πολιτών» 24 τέρματα, εκ των οποίων τα 13 στο πρωτάθλημα, εμφανίσθηκε απόλυτα ικανοποιημένος μετά την υπογραφή του νέου συμβολαίου:\n«Μπορώ να πω ότι η καλύτερη απόφαση της ζωής μου είναι που επέλεξα την Μάντσεστερ Σίτι. Επειδή εδώ κατάφερα να βελτιωθώ και ως ποδοσφαιριστής και ως άνθρωπος. Ο Γκουαρντιόλα έπαιξε καθοριστικό ρόλο στην απόφασή μου. Είναι αυτός που με ώθησε στο υψηλότερο επίπεδο».\nΓΚΑΜΠΡΙΕΛ ΖΕΣΟΥΣΜΑΝΤΣΕΣΤΕΡ ΣΙΤΙΜΟΥΝΤΙΑΛΜΟΥΝΤΙΑΛ 2018ΜΟΥΝΤΙΑΛ ΡΩΣΙΑ\nΟ Ακπόμ «έφαγε» τον Καρέλη\nEuropa League: Τη Δευτέρα η κλήρωση των πλέι οφ\nNiki Lauda: Δίνει μάχη για τη ζωή του\nΠΑΟΚ: Ανακοινώθηκε ο Ακπόμ


ΑΡΧΙΚΗ | Mysite 1\n«Πάμε συνειδητά και μαζί\nστη φωτεινή πλευρά της ζωής»\nΖω όταν κινούμαι από το σκοτάδι στο Φως που ελευθερώνει - της Υγείας και της Δημιουργίας που η Ψυχή ΑΝΑΣΑΙΝΕΙ.\nΤότε που βοηθώ εμένα και τους γύρω μου, να κινούμαστε προς τη φωτεινή και όμορφη πλευρά της ζωής.\nΕδώ λοιπόν προτείνω φωτεινούς και εύκολους τρόπους που αναπτύσσουν και ευαισθητοποιούν στην κίνηση της ζωής μέσα μας και γύρω μας. Γιατί συνδέουν όμορφα το σώμα με το πνεύμα και τη δράση μας με την ψυχή. Έτσι προάγουν τη συνείδηση και τη ζωή μας γενικότερα, στην υγεία - χαρά - αρμονία, σε αυτό που λέμε ευζωία.\nΜέσα από αυτούς τους τρόπους συνέθεσα και την 7χορδη σπείρα. Γιατί μαζί τους "ανάσανα", είναι αποτελεσματικοί και όταν τους προσφέρω, ανασαίνω βαθύτερα.\nΒρίσκω στη ζωή μου μεγαλύτερο νόημα και χαρά.\nΈλα μαζί μου και βρες τον τρόπο που σου ταιριάζει!\nΠράξεις υγείας με τις οποίες διευρύνεις ευχάριστα και εύκολα τη συνειδητότητα και τις δυνατότητές σου. Αποκτώντας έτσι καλύτερη επαφή με το ποιος είσαι, ποιο το δυναμικό και οι βαθύτερες ανάγκες σου, προς τη χαρά και την ολοκλήρωση. Με τόση απελευθέρωση και ενδυνάμωση, που μετουσιώνονται οι προκλήσεις σε ευκαιρίες σου για τη ζωή που επιλέγεις.\nΕδώ σου προτείνω έναν τρόπο να συνδέεσαι με τον εαυτό σου και τον κόσμο όμορφα, απλά, χαρούμενα. Να ανακαλύπτεις και να συλλέγεις ό,τι σε ενώνει και σε προχωρά.\nΜία εναλλακτική συνδυαστική πρακτική μέσα από τις Εκφραστικές τέχνες και την Εσωτερική εστίαση.\nΗ δημιουργία ως διαδικασία είναι πορεία προς την υγεία, την προσφορά και την εξέλιξη. Με έσωσε στις πιο κρίσιμες φάσεις της ζωής. Το δε δημιούργημα, το λέω μήνυμα ψυχής όπως τον πόνο στραγγαλισμό της. Μιλάνε στον ίδιο κώδικα. Η αποκωδικοποίησή τους βέβαια σχετίζεται με τη συνειδητότητά μας.\nΓιατί η συνείδηση μεταμορφώνει την "κρίσιμη" σε "χρήσιμη" φάση της ζωής μας .


slow juicer - Κωτσόβολος Blog slow juicer - Κωτσόβολος Blog\nTo Xbox App για Windows θα σε ενημερώνει αν το PC σου μπορεί να τρέξει ένα παιχνίδι\nΧουρμάς, ο εξωτικός και υπέροχος καρπός!\nΣύνδεσε το smartphone στην τηλεόραση\nΑπαραίτητες ρυθμίσεις για να απολαύσεις στο έπακρο το gaming PC σου\nTips για καλύτερη οργάνωση στο πλύσιμο των ρούχων\nComfort food alla ιταλικά\nTo Castlevania γιορτάζει και η Konami πούλησε τα πρώτα επίσημα NFTs\nH Microsoft εξαγοράζει την Activision\nΠώς να καταψύχεις και ν’ αποψύχεις σωστά τα τρόφιμα!\nΣτύφτης ή αποχυμωτής; Ιδού η απορία\nΑπό την Ιωάννα Σταμούλου Οι φρέσκοι χυμοί φρούτων και λαχανικών είναι πλούσια πηγή βιταμινών και ιχνοστοιχείων που ο οργανισμός μας έχει απόλυτη ανάγκη. Η χρήση λοιπόν ηλεκτρικού στίφτη ή αποχυμωτή είναι απαραίτητη. Ας δούμε διεξοδικά τι μας παρέχει η μια συσκευή και τι η άλλη ώστε να αποφασίσουμε ποια από τις δύο\nSlow Juicer: Όσα πρέπει να ξέρεις!\nSlow Juicer ή στα Ελληνικά: Αποχυμωτής Αργής Σύνθλιψης Από το όνομά του και μόνο, καταλαβαίνεις ότι πρόκειται για αποχυμωτή, δηλαδή μια συσκευή που διαχωρίζει τους χυμούς από τον πολτό και τις φυτικές ίνες στα φρούτα και στα λαχανικά. Από τον χαρακτηρισμό «slow», ή στα Ελληνικά «αργής σύνθλιψης» βγαίνει το συμπέρασμα πως οι εν\nCHEF ΣΤΗΝ ΠΡΙΖΑ\nCarrot Cake – Γιώργος Τσούλης – Chef στην Πρίζα\nΙούν 14, 2017\nΥΛΙΚΑ Υλικά 100 γρ βούτυρο σε θερμοκρασία δωματίου 100 γρ καστανή ζάχαρη 2 ώριμες μπανάνες 160 γρ καρότα περασμένα στο χοντρό τρίφτη 2 αυγά μεγάλα 240 γρ αλεύρι γοχ 1 κ.γ σόδα ½ κ.γ. εκχύλισμα βανίλιας ½ κ.γ. κανέλα τριμμένη ¼ κ.γ μοσχοκάρυδο τριμμένο ¼ κ.γ. αλάτι 120 γρ γάλα Για την Επικάλυψη 250


Τα Νέα Του “Φαρμακοποιού” Που Καταβρέχει Σκύλους ! - I-PET.GR\nΣύμφωνα με μηνύματα και αναρτήσεις στο Facebook, η περίπτωση του φαρμακοποιού που “έλουσε” τον αδέσποτο σκύλο με νερό και χλωρίνη έξω από το μαγαζί του, την ώρα που ο σκύλος κοιμόταν και δεν ενοχλούσε κανέναν, δεν ήταν η πρώτη.\nΚαι άλλες φορές στο παρελθόν,αναφέρεται, ότι υπήρξε συστηματική κακοποίηση , και όχι ενός αλλά δύο αδέσποτων σκύλων που έκαναν το λάθος να πλησιάσουν το φαρμακείο.\nΤο βίντεο που κυκλοφόρησε και έκανε σε χρόνο αστραπή το γύρο του διαδικτύου δεν είναι τωρινό αφού τραβήχτηκε πριν από έναν μήνα , όπως αναφέρεται, και για αυτό το λόγο ο Εισαγγελέας δεν ζήτησε τη σύλληψη του, αφού έχει παρέλθει προ πολλού το αυτόφωρο.\nΕν τω μεταξύ παρότι κυκλοφορεί και μια άλλη παραλλαγή βίντεο στο youtube (άγνωστο ποιός το τράβηξε και σε ποιόν ανήκει) που δείχνει μια γυναίκα να ρίχνει υγρό (οι πρώτες αναφορές έλεγαν για καφέ) με ένα ποτήρι σε σκύλο , έξω από το ίδιο κατάστημα, ομολογώ ότι δεν έχω δεί τον αντίστοιχο ντόρο όπως στη περίπτωση του μπουγελώματος με το κουβά. Ίσως γιατί στη περίπτωση του κουβά περιέχει και κάποιο απορρυπαντικό(χλωρίνη όπως αναφέρεται) και θεωρείται ότι μπορεί να βλάψει το σκύλο άρα θεωρείτε κακοποίηση ενώ αν είναι σκέτο νερό όχι ;\nΌπως και να έχει και στις δύο περιπτώσεις,προσωπική άποψη πάντα, δεν φαίνεται να “λούζεται” ο σκύλος για φροντίδα και περιποίηση άρα γιατί και οι δύο περιπτώσεις να μην θεωρούνται κακοποίηση ; Πιστεύω ακόμα ότι και τα αδέσποτα ζωάκια που ρίχνουν έναν υπνάκο κάπου στο δρόμο και τρώνε ένα “μπουγέλο” στα ξαφνικά ,δεν είναι και το καλύτερο τους γιατί θα πήγαιναν να ευχαριστήσουν τους ανθρώπους που τους το κάνουν.. ενώ στη προκειμένη περίπτωση εξαφανίζονται και τρομαγμένα μάλιστα ενώ κάποιες άλλες φορές μπορεί να κλαίνε ή να βγάζουν διάφορους ήχους όπως εδώ.\nΚαλό είναι να γνωρίζουν πάντως ,καταστηματάρχες η οτιδήποτε σχετικό, που πιστεύουν ότι ο καλύτερος τρόπος για να διώξουν τα “ανεπιθύματα” αδέσποτα σκυλιά από το “χώρο τους”ότι το “μπουγέλωμα” είναι λάθος. Για πολλούς λόγους κιόλας.\nΘα σταθώ στον έναν από αυτούς:Aν ένας σκύλος τυχαίνει να κακοποιείται συνέχεια από ανθρώπους δεν θα πρέπει να αποκλειστεί το γεγονός ότι μπορεί να γυρίσει και να δαγκώσει κάποια φορά από αυτές.,, και τότε τι γίνεται μετά? Μανιασμένος σκύλος δαγκώνει ανθρώπους και τους στέλνει στο νοσοκομείο? Και μετά αστυνομικός ήρωας “σώζει” με το όπλο;\nΥπάρχει και άλλος τρόπος που δεν θα έχεις πρόβλημα αν τύχει να σε βιντεοσκοπήσει κάποιος.. πας λίγο φαγάκι και λίγο νεράκι σε κάποια δροσερή γωνιά που δεν σε “ενοχλούν” και το αφήνεις εκεί.,,εκεί θα πάει και το “ανεπιθύμητο” ζωάκι. Και που ξέρεις; αν το κάνεις και σε βιντεοσκοπήσει κάποιος μπορεί και να ανέβει η δουλειά σου, γιατί είσαι πράγματι στοργικός και το δείχνεις κιόλας φροντίζοντας τα άπορα και βασανισμένα από ανθρώπους,,ζώα.\nΠερισσότερα σε αυτή την κατηγορία: « Δήμος Τρικκαίων: Βράβευσε βρετανίδα που βοηθά τα αδέσποτα της Ελλάδας εδώ και τρία χρόνια Δείτε τις προκλητικές φωτογραφίες που ταρακούνησαν Παγκοσμίως! »


Analyse Chris*: Ιουλίου 2013\nΤης Γάτας ο Επικήδειος\nΑγαπημένη μας γάτα,\nΑγαπημένο μας pet,\nΑγαπημένη μας ψιψίνα στις ψείρες και τα τσιμπούρια βουτηγμένη. Μαζευτήκαμε σήμερα εδώ να σε αποχαιρετήσουμε, για ένα ύστατο au revoir! Με βαριά καρδιά προκείμενη και ευθυτενέστατη γατούλα, γέννημα θρέμμα Αγλαντζιάς, ο κυπριακός λαός σύσσωμος θρηνεί τον χαμό σου. Ένα χαμό που δυστυχώς απέδειξε σε όλους μας, πως μόνο οι νότες είναι εφτάψυχες.\nΈπεσες στη μάχη σαν ηρωίδα. Έφυγες με το κεφάλι ψηλά. Σαν τον Χριστόφια. Έφυγες εξ αιτίας ενός κτήνους που σε δολοφόνησε εν ψυχρώ στην ταβέρνα του, μπροστά στα έκθαμβα μάτια δεκάδων ζωόφιλων. Ζωόφιλων που δυστυχώς δεν πρόλαβαν να αντιδράσουν, εφόσον εκείνη την ώρα τσάκιζαν κρέατα από άλλα δολοφονημένα ζώα. Μα, ζώα εμφανώς λιγότερο χαριτωμένα. Έννοια σου όμως. Με χαρά σου θα διαπιστώσεις από εκεί πάνω που μας κοιτάζεις πως ξεκίνησε η επανάσταση! Μόλις οι θαμώνες κατάπιαν και τον τελευταίο μεζέ, έσπευσαν να σηκώσουν τα λάβαρα της αντίστασης μέσω Facebook! Και γνωρίζεις πόσες επιτυχημένες επαναστάσεις άρχισε η ανθρωπότητα από το εν λόγω σόσιαλ μύδι.\nΓκρίζο μας γατί, ένα γιατί πλανάται από χθες στον αέρα. Γιατί ο κόσμος χάνεται, μα το μουνί να χτενίζεται; Γιατί να χύνονται πετρέλαια στη θάλασσα της Αμμοχώστου, μα ο κόσμος εσένανε θρηνεί; Γιατί κουρεύουν τράπεζες, μα ο κόσμος για σένανε πενθεί; Γιατί αναποδογυρίζονται τρένα στην Ισπανία μα εμείς για σένα κλαίμε; Γιατί, γατί, μας πηδάνε οι Τούρκοι την ΑΟΖ, μα ο κόσμος για σένανε πονεί; Σήκω γάτα μου απ’ το φέρετρο, σήκω θησαυρέ μας και απάντησέ μας: είμαστε καθυστερημένοι; Είμαστε λαός για «τα πιο επιτυχημένα ανέκδοτα;» Δεν απαντάς. Τι να πεις κι εσύ τώρα που «εκόρτωσες νούρον».\nΉσουν ξεχωριστή. Μπορεί να έσκουζες τα βράδια στα κεραμίδια απ’ το γαμήσι και να μην μας άφηνες να κοιμηθούμε. Μπορεί να ήσουν ανάξια να διασταυρώσεις μισή στράτα και να κινδυνέψαμε πολλάκις να τρακάρουμε για να σε αποφύγουμε, αλλά σαν λαός σε τιμούμε εν χορδαίς και οργάνοις. Όπως σου πρέπει. Δεν έχουμε και τίποτε καλύτερο να κάνουμε. Μπορεί να σφάζουν ελέφαντες στην Αφρική για λαθρεμπόριο χαυλιόδοντα, μπορεί να σφάζουν φάλαινες στη βόρεια θάλασσα για να τις κάνουν σούσι, μα εμείς τιμούμε καθώς πρέπει «το γατί της Αγλαντζιάς» ωσάν τον «σταυραετό του Μαχαιρά». Στεκόμαστε απέναντί σου κερί αναμμένο! Τι κερί; Λαμπάδες ολόκληρες! Ποιος χέστηκε για τη διατάραξη της παγκόσμιας πανίδας όταν δεν μπορούμε να έχουμε εσένα γάτα, γάτα, κοντέ με τη γραβάτα;\nΣαν λαός τιμούμε τις γάτες. Εξαπανέκαθεν! Τις τιμούμε γιατί τις έφερε η Αγία Ελένη, (βοήθεια μας) στο πολύπαθο νησί μας. Πρόκειται, δηλαδή, για αγιασμένο ζώο. Και γι αυτό μεροληπτούμε υπέρ του. Μπορεί να σκοτώνουμε κατσαρίδες, ποντίκια, νυφίτσες, Φίδια, νυχτερίδες, αμπελοπούλια ελαφρά τη καρδία, μπορεί ολίγον να κοπτόμαστε διά την επιβίωση του Αγρινού ή τη γενικότερη υπεραλίευση στη Μεσόγειο, καθώς επίσης να τρώμε σαν κοράκια τα καημένα τα αρνάκια κάθε Πάσχα, μα τις γάτες τις τιμούμε. Γιατί πάνω απ’ όλα, είμαστε ζωόφιλοι εδώ. Πραγματικοί ζωόφιλοι. Και όποιος πει ότι σοβαρά προβλήματα δεν έχουμε σ' αυτή τη χώρα, φωτιά να πέσει να τον κάψει!\nΔι'ευχών των Αγίων Πατέρων ημών...\nΞορκίστηκε από Anti-Christos στις 6:41 μ.μ. 56 σχόλια:\nΤα Κομπιούτερς κι Εγώ\nΑνήκω σε μια γενιά που διδάχτηκε τους ηλεκτρονικούς υπολογιστές μόνη της - όπως και το σεξ. Μα δεν είν’ αυτό το θέμα μας. Διδάχτηκε, λοιπόν, τους υπολογιστές μόνη της, και αυτό γιατί γεννήθηκε, μεγάλωσε και εξελίχτηκε μαζί τους. Φτάσαμε στον πλανήτη ταυτόχρονα, εμείς και τα κομπιούτερ, και μαζί πορευτήκαμε.\nΣαν μωρά, στα μέσα του ’80, το μόνο κομπιούτερ που αναγνωρίζαμε ήταν το κομπιουτεράκι του μπακάλη που έκανε προσθαφαιρέσεις. Που μάλιστα δούλευε με μπαταρία και όταν αυτό ύστερα άρχισε να δουλεύει με ηλιακή ενέργεια ξεστομίσαμε όλοι μαζί ένα τεράστιο «γουάο».\nΈπρεπε να μπούμε στην εφηβεία για να γνωρίσουμε αυτό που σήμερα λέμε PC. Ενώ για να τολμήσουμε να πούμε πως εξοικειωθήκαμε κάπως μαζί του, είχαμε σχεδόν τελειώσει το Λύκειο. Δεν θα ξεχάσω την Α’ Λυκείου, όταν είχε εισαχθεί στα σχολεία το μάθημα των «ηλεκτρονικών υπολογιστών», την τρομερή εντύπωση που μου έκανε το γεγονός ότι μπορούσαμε να ακούσουμε μουσική από τον υπολογιστή, και μάλιστα εισάγοντας όποιο CD της συλλογής μας είχαμε εύκαιρο. Κατά τη διάρκεια του μαθήματος το μόνο που εμπεδώσαμε ολόχρονα ήταν πως μπορούσαμε να παίξουμε πασιέντζα χωρίς πραγματική τράπουλα.\nΚαμία σχέση δηλαδή με τα σημερινά παιδάκια που παίζουν το iphone στα δάχτυλα, πριν καν μάθουν να διαβάζουν. Η γενιά μου ήταν πιο αθώα, αντιμετώπιζε τον υπολογιστή ολίγον τι σαν εξωγήινο. Ήταν κάτι που ήρθε και μας βρήκε, δεν ήταν κάτι που προϋπήρχε της ύπαρξής μας.\nΩς εκ τούτου, αντιλαμβάνεσαι ότι η σχέση μας πέρασε από σαράντα κύματα, διά πυρός και σιδήρου. Παρόλο που σήμερα δηλώνουμε αγαπημένοι και μονιασμένοι μεταξύ μας, ως σχετικοί γνώστες του αντικειμένου, εν τούτοις δεν ήταν λίγες οι στιγμές που μισήσαμε την ώρα και τη στιγμή που ο Θεός μας έσμιξε. Προσωπικά παρόλο που δεν μπορώ να ζήσω χωρίς υπολογιστή, δεν τολμώ να πω ότι συνεννοούμαι άψογα μαζί του. Κατ' ακρίβειαν, το ότι καταφέρνω και διεκπεραιώνω τις εργασίες μου ηλεκτρονικά, το λες και θαύμα. Ίσως να υπερβάλλω, αλλά σε έναν ιδανικό κόσμο θα είχα τον προσωπικό μου IT να μου κάνει τις δουλειές μου, όπως έχουν σήμερα οι αχαΐρευτες τις οικιακές βοηθούς εσώκλειστες διά βίου.\nΤέλος πάντων, ο λόγος που στα λέω όλα αυτά είναι επειδή σήμερα πάλι τσακώθηκα με τον υπολογιστή μου, που δεν λέει να συνεργαστεί, και καθώς τον παράτησα λίγο μόνο του, (ώσπου να μας περάσει και να τα ξαναβρούμε) θυμήθηκα στιγμές απείρου κάλλους που έζησα κατά καιρούς εξερευνώντας αυτή την υπέροχη εφεύρεση. Άκου και φρίξε:\nΤο 1995 απέκτησα τον πρώτο μου υπολογιστή. Τον χρησιμοποιούσα αποκλειστικά για να γράφω ημερολόγιο, και μάλιστα με γραμματοσειρά τύπου Symbol γιατί τότε δεν υπήρχε διαθέσιμη η ελληνική γλώσσα (ή εγώ τέλος πάντων δεν ήξερα πώς να την προσθέσω στα windows). Στην αλλαγή του χρόνου ήθελα να τυπώσω το ημερολόγιο μου και να εξαφανίσω το ηλεκτρονικό αρχείο. Μα δεν ήξερα πώς να το διαγράψω από τη μνήμη του υπολογιστή. Οπότε τι έκανα; Έχοντας τυπώσει το αρχείο, καθόμουν και έσβηνα manually το word document κρατώντας το backspace του πληκτρολογίου πατημένο για ώρες! Και επειδή επρόκειτο για πάνω από 100 σελίδες, καμιά φορά ακουμπούσα πάνω στο πλήκτρο ένα βαρύ ποτήρι για να μείνει πιεσμένο και να σβήσει όλο το κείμενο αυτόματα. Με λες και καθυστερημένο, το ξέρω.\nΕπίσης, είδα και έπαθα να καταλάβω στη δεκαετία του ’90 τη διαφορά του Save, από το Save As… Έχασα άπειρα αρχεία προσπαθώντας να καταλάβω τη διαφορά τους, σε βαθμό που μου έμεινε φοβία. Εκ των υστέρων δεν με αδικώ, ήταν πολύ μπερδεμένο για την εποχή του. Μπορούσαν να σκεφτούν κάτι πιο απλό για να μας υποδείξουν τη διαφορά.\nΟι μνήμες μου από τους υπολογιστές πάνε ακόμα πιο παλιά, στα τέλη του ’80 όταν ο θείος μου είχε αγοράσει ένα τεράστιο κομπιούτερ για την εταιρεία του. Ήταν τόσο μεγάλο που κάλυπτε όλο του το γραφείο. Θυμάμαι ότι δεν υπήρχαν windows τότε, αλλά έγραφες κάτι εντολές στο MsDos και ο εκτυπωτής τύπωνε σε εικόνα όποια λέξη του έγραφες. Σαν παιδάκι που ήμουν έλεγα διάφορες λέξεις (στα αγγλικά κιόλας, τεράστια πρόοδος…) στον θείο μου, αυτός τα πληκτρολογούσε και ύστερα από κάνα δεκάλεπτο τυπωνόταν πάνω στο χαρτί του φαξ μια εικόνα – σε χάλια ανάλυση, η οποία όμως με άφηνε με το στόμα ορθάνοιχτο. Δεν θα ξεχάσω τη χαρά μου, όταν γράψαμε τη λέξη ‘χάμπουργκερ’ και είδα ξαφνικά τη λέξη να γίνεται εικόνα στο χαρτί.\nΌπως δεν θα ξεχάσω τον πατέρα μου, όταν για πρώτη φορά είδε στην οθόνη του υπολογιστή μου μια ταινία. Αυτό εννοείται, έγινε πολύ αργότερα, στα τέλη του ’90. Είχα αγοράσει ένα λαπτοπ για τις σπουδές μου και έπαιρνε DVD. Πήγα και αγόρασα ένα (δεν είχα καν DVD’s τότε) και το έχωσα μέσα να δούμε τι θα γίνει. Όταν είδαμε την πεντακάθαρη εικόνα να ξεδιπλώνεται στην οθόνη και την ταινία να εξελίσσεται κανονικά όπως στο βίντεο, ο πατέρας μου έβαλε τον σταυρό του λες και έβλεπε τη Δευτέρα Παρουσία και αποχώρησε με γουρλωμένα τα μάτια. Εγώ καμάρωνα λες και είχα αποκτήσει διαστημόπλοιο.\nΑκούγονται προϊστορικά όλα αυτά, το ξέρω. Μα σκέψου ότι μόλις πριν δέκα χρόνια αποφοίτησα από το πανεπιστήμιο και δεν είχα καν σύνδεση διαδικτύου στο δωμάτιο της εστίας που διέμενα. Την έβγαζα στα computer rooms της βιβλιοθήκης για να ενημερωθώ. Σκέψου μόνο ότι παρέδωσα πτυχιακή εργασία σε δισκέτα (!) και ότι έφτασα 26 χρονών για να μάθω τι είναι το USB!\nΟκ, έχει και χειρότερα και το ξέρω, τα βλέπω τριγύρω μου στους 40+ που με περιβάλλουν, αλλά είναι γεγονός, δεν προλαβαίνω την τεχνολογία, και παρόλο που μεγαλώνω μαζί της, με ξεπερνά και με ξευτιλίζει όπως μια ζωή με την πρώτη ευκαιρία.\nΞορκίστηκε από Anti-Christos στις 7:03 μ.μ. 6 σχόλια:\nΆνθρωποι Χωρίς Facebook\nΆνθρωποι χωρίς Facebook.\nΣτην πλειοψηφία τους, εκ γενετής βαρετοί άνθρωποι.\nΝαι, συμφωνώ, το Facebook περνά μεγάλες παρακμές γενικότερα, ειδικά σε χρήστες της ηλικίας μου που στο timeline τους δεσπόζουν κυρίως νεογέννητα και χαζοβιόλικα αποφθέγματα, μα όπως και να έχει, δεν μπορώ να αντιληφθώ το ζόρι που τραβάνε μερικοί και εξακολουθούν εν έτει 2013 να απέχουν, προφασιζόμενοι την «ιδιωτική τους ζωή» και άλλα τέτοια κουραφέξαλα. Ειδικά στην Κύπρο που μας έχει φακελώσει όλους προ πολλού η εκάστοτε κυβέρνηση, το Facebook έμεινε να σου φταίξει! Μου θυμίζετε κάτι ξενέρωτους που πριν δέκα χρόνια αρνούνταν να πάρουν κινητό, επίσης λόγω ‘φιλοσοφίας ζωής’. Πόσο καιρό είχατε αντέξει την αποχή κινητού τηλεφώνου; Ένα, δύο χρόνια το πολύ; Μετά πήρατε κι είπατε κι ένα τραγούδι..\nΤα ίδια τώρα και με το Facebook. Η πλειοψηφία αυτών που το βδελύσσεται, προτάσσει ως επί το πλείστον τα εξής γελοία επιχειρήματα:\n- «Είχα κάποτε προφίλ, αλλά το έσβησα γιατί κάποιος με πείραξε». Αυτή είναι μια δικαιολογία που ακούω συνήθως από τις γκόμενες, οι οποίες έπεσαν θύμα αγνώστου stalker, θύμα πρώην γκόμενου που έπαιρνε μάτι φωτογραφίες τους με τον νυν, θύμα αντίζηλης φίλης που την κουτσομπόλευε, θύμα γενικώς. Και αντί να αναφέρουν τον ενοχλητικό χρήστη, ή να τον μπλοκάρουν, ή το ακόμα πιο φυσικό να μην ανεβάζουν ξέκωλες / προκλητικές φωτογραφίες τους, προτίμησαν να διαγράψουν το account τους μια κι έξω. Διόλου κουλ!\n-«Το έσβησα γιατί δεν ήξερα τι να το κάνω». Το άκουσα κι αυτό. Να το καδρώσεις γιε μου, τι πα να πει δεν ήξερες τι να το κάνεις; Ας το είχες κι ας μην έμπαινες! Τι πείραζε να το έχεις ανενεργό; Έπιανε χώρο και δεν μπορούσες να σφουγγαρίσεις; Αν δεν σε ενδιαφέρει η ευρύτερη επικοινωνία με κόσμο και ντουνιά που ζει μακριά, σε άλλη ήπειρο, σε άλλη χώρα ή ακόμα και με τους φίλους σου που τους βλέπεις πλέον κάθε Αγίου Ποτέ, και προτιμάς να του στέλνεις γράμματα με το ταχυδρομείο, ή σήματα καπνού, το καταλαβαίνω. Αν βαριέσαι γενικότερα τα παιχνίδια, αν βαριέσαι το να μοιράζεσαι βίντεος, ειδήσεις, φωτογραφίες, ακόμα κι αν αυτές αφορούν τη βρομιάρα τη γάτα σου που τρώει το σκατό της, επίσης το καταλαβαίνω. Αλλά, σόρρι, πρέπει κι εσύ να είσαι πολύ βαρετό άτομο ρε παιδί μου…\n-«Το Facebook τονώνει τον όποιο ναρκισσισμό διαθέτεις αποξενώνει τους ανθρώπους και αποβλακώνει το μυαλό». Το επιχείρημα του κοινωνιολόγου. Ναι, δεν αντιδρώ, εν μέρει συμφωνώ, το ίντερνετ σου δίνει τη δυνατότητα να προβληθείς όπως σου συμφέρει και γενικότερα να μεγεθύνει ό, τι διαθέτεις. Μα, και πριν το Facebook ο ίδιος ήσουν. Το ίδιο νάρκισσος, το ίδιο επιδειξίας, απλά δεν μας το επιβεβαίωνες με κάθε ευκαιρία και με κάθε σου like. Τώρα έχεις το μέσον να το κοινοποιείς στο σύμπαν ανά πάσα στιγμή, πράγμα θετικό κατά τη γνώμη μου, αφού ακόμα κι έτσι, αισθανόμαστε πιο κοντά. Δεν άλλαξε κάτι επί της ουσίας. Δεν αποβλακώθηκες εξ αιτίας του μέσου. Έτσι ήσουν πάντα. Κι εδώ που τα λέμε, σιγά που περίμενες το Facebook να αποξενωθείς. Και πριν απ' αυτό, ενώ σου μίλαγα εσύ κώφευες. Διάβαζες περιοδικό, εβλεπες τηλεόραση ή προσποιήσουν πως με ακούς. Ε, τώρα σου μιλώ κι εσύ σερφάρεις. Πού ήσουν, πού ήρθες;\nΤο Facebook δεν είναι του διαβόλου. Εσύ το διαχειρίζεσαι, όχι αυτό εσένα. Δεν θες να σε βλέπουν; Μην ανεβάζεις φωτογραφίες. Δεν θες να ξέρουν που πηγαίνεις και που έρχεσαι; Μην κάνεις Check In όπου σταθείς κι όπου βρεθείς. Δεν θέλεις να ξέρουν που διασκέδασες; Αφαίρεσε τα tags από τις φωτογραφίες σου. Δεν θες να σε εντοπίζουν γενικότερα; Εγγράψου με ψευδώνυμο, με παραποιημένο όνομα, ή «κρύψε» το προφίλ σου μέσω των εργαλείων που σου παρέχονται. Υπάρχουν άπειρα εργαλεία προστασίας σου. Μα, κάνε ένα προφίλ να κρατήσουμε μια υποτυπώδη επαφή, βρε άνθρωπε, να πούμε μια κουβέντα, να σχολιάσουμε μια είδηση και να κάνουμε πλάκα. Δεν είπα να με ενημερώνεις κάθε τρεις και λίγο τι τρως και πού πήγες. Κι εγώ εκνευρίζομαι μ’ αυτά. Μα, είναι το 2013 φορ δε λαβ οφ Γκοντ! Και στην τελική, αν θες να ξέρεις τώρα που τσαντίστηκα, γιατί νομίζεις ότι μας κόφτεις τόσο πολύ, ώστε να μας αφοράς σε βαθμό παρακολούθησης; Σιγά την προσωπικότητα!\nΝα κι αν κάνεις, να κι αν δεν!\nΞορκίστηκε από Anti-Christos στις 5:54 μ.μ. 13 σχόλια:\nΕφτά Χρόνια Φαγούρα\nΠροχθές το μπλογκ μου έκλεισε 7 χρόνια ζωής.\nΓιατί δεν το κλείνω να ησυχάσουμε; Απορώ κι εγώ γιατί ακόμα το έχω στον αναπνευστήρα.\nΠλέον εκνευρίζομαι όταν σκέφτομαι ότι πρέπει να το τροφοδοτώ με αναρτήσεις σε περιοδική βάση. Σπάνια έχω κάτι να πω, που δεν έχω ξαναπεί. Σπάνια βρίσκω και κάτι που να με ενδιαφέρει να το μοιραστώ με το πανελλήνιο. Παλιότερα, όταν το άνοιξα, είχα ανάγκη να εκφραστώ, να βγάλω από μέσα μου πράγματα γιατί ήλπιζα ότι κάπου μέσα στο χάος θα με ακούσει κάποια και θα μου ρίξει σωσίβιο. Αυτή η κάποια πλέον βρέθηκε, είναι πρόσωπο υπαρκτό, άρα προς τι τα δημόσια διαγγέλματα και οι προσωπικές εξομολογήσεις; Μετά βίας με παρηγορούν ανώνυμα σχόλια συμπόνιας και συγκατάνευσης, παρόλο που τα εκτιμώ. Όμως, με ενδιαφέρει μόνο η δική της γνώμη.\nΗ ωραιότερη χρονιά αυτού του μπλογκ ήταν το 2007. Τότε που κανείς δεν ήξερε τι πάει να πει μπλογκ, και είχα 30 κλικς μέσο όρο την ημέρα. Ήμουν στο Κάρντιφ τότε και έγραφα σχεδόν καθημερινά τις περιπέτειές μου ως φοιτητής και είχα τρομερή όρεξη. Ένιωθα ότι πήγαινα για καφέ με 30 άτομα κάθε μέρα και τους έλεγα τα νέα μου. Υπήρχε μια διάχυτη οικειότητα και μια αθωότητα στις μεταξύ μας σχέσεις. Τα επόμενα χρόνια που το πράμα πήρε έκταση και φτάσαμε αισίως τα 300 κλικ ανά ανάρτηση, μετατραπήκαμε σχεδόν σε μέσο μαζικής ενημέρωσης και με χίλια ζόρια κατάφερα να κρατήσω το ημερολογιακό μου ύφος. Όταν δε εξελέγη και ο πανάχρηστος στην εξουσία και αφηνίασαν τα κομμούνια της επαγρύπνησης, που ξαφνικά έμαθαν και το διαδίκτυο τρομάρα να τους έρθει, λίγο έλειψε να γίνουμε πολιτική φυλλάδα ισάξια του Ποντικιού και του Παλλουκιού. Μα, με τόσα αίσχη που διέπραξε, τι περίμενες χρυσέ μου; Δεν άντεχα να μην τα θίξω. Τώρα που πήγε στο διάολο, όπως βλέπεις, χάσαμε και αυτή τη πηγή έμπνευσης. Bring him back, να έχουμε να γελούμε.\nΚάτι άλλο, εξίσου βασικό, που με έχει απωθήσει είναι ότι πλέον χάθηκαν οι ωραίες ιστορίες. Δεν διαβάζεις πουθενά πικάντικες, αστείες ιστορίες. Ούτε από μένα, ούτε από τους άλλους. Μία στις είκοσι μπορεί και να προκαλεί μειδίαμα. Προσωπικά, αυτό μου συμβαίνει γιατί ξέρω ότι με διαβάζει όλος μου ο περίγυρος (συν τον περίγυρο της Μπρέντας, πράγμα που με αγχώνει ακόμη περισσότερο) και δεν μπορώ να καυτηριάσω τα ανήκουστα που έρχονται εις γνώση μου, ούτε να διατηρήσω ένα πιο ‘χύμα’ ύφος. Και δεν είμαι διατεθειμένος να θυσιάσω άτομα για ένα κωλομπλογκ. Επίσης, αυτό παρατήρησα να συμβαίνει και σε άλλους Κύπριους μπλόγγερς (που πλέον γνωρίζονται όλοι με όλους) και δεν έχουν καμία διάθεση να εκτεθούν ή να γράψουν κάτι πιο προσωπικό που ίσως να τους προσβάλλει ή και να τους ‘φωτογραφίζει’. Η κλασική μαλακία της Κύπρου και το μέγεθός της. Αν ήμασταν ανώνυμοι των ανωνύμων στη Νέα Υόρκη θα γράφαμε τα πάντα. Εδώ, τώρα, στις πιο ακραίες περιπτώσεις να σου γράψουν για τις προετοιμασίες του γάμου τους. Ιστορίες για αίμα, σεξ, βία και ψυχολογικά δεν διαβάζεις πλέον στην πιάτσα! Και αυτό με σκοτώνει.\nΜε τούτα και με τ’ άλλα, μην ελπίζεις και πολλά για το μέλλον αυτού εδώ του μπλογκ.\nΜόνο ένα θαύμα το σώζει. Μόνο ένα θαύμα το σώζει.\nΞορκίστηκε από Anti-Christos στις 11:40 π.μ. 15 σχόλια:\nΤετάρτη, Ιουλίου 10, 2013\nΚι Αυτό Το Λένε Απονομή Δικαιοσύνης;\nΔεκατρείς νεκροί, δύο μήνες χωρίς ρεύμα, πολλές νύχτες διαμαρτυρίας έξω από το προεδρικό, δύο χρόνια μετά. Το δικαστήριο απεφάνθη ότι ο τέως πρόεδρος δεν μπορεί να δικαστεί, ότι ο ΥΠΕΞ δεν φταίει, ούτε καν ο Υπαρχηγός του στρατού, και τα έριξε όλα στον ΥΠΑΜ έναν άνθρωπο που λόγω εκατόν χιλιάδων ιατρικών θεμάτων δεν θα μπορέσει καλά, καλά να εκτίσει ποινή φυλάκισης, καθώς και σε κάτι πυροσβέστες που δεν κατάλαβα ακόμα τι ρόλο βαρούσαν. Η πατρίδα σας! Η πατρίδα σας που τόσο εκτιμάτε και πέφτετε να με φάτε όποτε την ειρωνευτώ. Η περήφανη Κύπρος που με τόσο πάθος υποστηρίζετε. Καμαρώστε την!\nΑπονομή Δικαιοσύνης στο νησί μας. Απονέμεται μόνο αν έχεις τις διασυνδέσεις της Σκορδέλλη. Για όλους τους άλλους: «Δεν στοιχειοθετείται αδίκημα». «Δεν αίρεται η ασυλία». Όπως καταλαβαίνετε, το περί δικαίου αίσθημα του λαού έχει πολτοποιηθεί μια για πάντα. Γι αυτό και το μπλογκ αυτό επιμένει να ζει σε ένα παράλληλο σύμπαν για να μην τα παίξει μια και καλή. Το μπλογκ αυτό φέρνει τα πάνω κάτω και αποφασίζει πως ήρθε η ώρα να απονείμει δικαιοσύνη όπως μας αξίζει. Το μπλογκ αυτό διορίζει δικαστίνα την Καίτη Γαρμπή. Και φέρνει ενώπιόν της αλυσοδεμένο αυτόν που πραγματικά φταίει για να τον δικάσει όπως πρέπει.\nΤι με κοιτάτε; Όλοι όρθιοι! Μπαίνει η εντιμότατη. Καπνοί, νταβαντούρι, χορευτικά. Η Δικαστής Καίτη περπατά αργά στον διάδρομο της αίθουσας και κατευθύνεται στην έδρα. Πίσω της ακολουθούν δύο βαστάζοι που της κουβαλούν το τουρκουάζ ράσο που έραψε για την περίσταση η Σύλια Κριθαριώτη. Περνά δίπλα από τον κατηγορούμενο που κείται στο πάτωμα γυμνός, αλυσοδεμένος και ιδρωμένος. Του φτύνει στο πρόσωπο. Αυτός σκύβει για πρώτη φορά το κατά τα άλλα περήφανο κούτελό του.\nΓαρμπή: (τραγουδιστά) Μόνος σου ζητάς τώρα να ζήσεις και τον δρόμο σου να συνεχίσεις, μα ξεχνάς τι νιώθω κι εγώ… Κι όμως πριν μιλήσεις για το τέρμα, πες τι ήμουνα λοιπόν για σένα και ίσως θυμηθείς το παρελθόν…\n- Είμαι αθώος.\nΓαρμπή: Σκάσε τέρας του Λόχνες! Τραγουδάω! (σηκώνει τα χέρια στον αέρα και ανεμίζει το φόρεμα): «Για να μην πάνε τόσα όνειρα χαμένααα, που πάντα έκανα για σένα και για μέναααα, εγώ ζητάω ξανά, στην κόλαση να ζήσεις, κι αυτό το λέω απονομή δικαιοσύνης, κι αυτό το λέω απονομή δικαιοσύνης!»\n- Που θα μείνω μαζί σου; Πού θα με πάτε; Τι θα μου κάνετε;\nΓαρμπή: Σταμάτα να τρέμεις σαν κοριτσόπουλο και δέξου τη μοίρα σου στωικά. Θα έρθεις μαζί μου στο Μπουντρούμι!\n- Όχι, όχι στο Μπουντρούμι!\nΓαρμπή: Είναι το νέο μαγαζί που θα εμφανίζομαι.\n- Και τι θα κάνω εγώ εκεί;\nΓαρμπή: Αυτό για το οποίο γεννήθηκες. Θα καλλιεργείς γαρούφαλλα στα χωράφια. Κι όταν αυτά θα ανθίζουν, θα τα συλλέγεις. Θα τα βάζεις σε πανεράκια και θα τα πουλάς στους θαμώνες. Θα γίνεις μία λουλουδού.\n- Έχω ασυλία!\nΓαρμπή: Ασυλία, λέει! Μα, που νομίζεις ότι είσαι; Στο Survivor;\n- Δεν μπορείς να με βλάψεις. Είμαι ο ανώτατος άρχων του κράτους!\nΓαρμπή: Δεν πα να είσαι και ο Σχοινάς!\n- Είμαι η φωνή του λαού, η προσωποποίηση της εργατιάς! Προστάτης των τουρκοκυπρίων!\nΓαρμπή: Μην μου το λες, θα μελαγχολήσω! Κι ύστερα εγώ, ύστερα εγώ, πώς θα συνεχίσω;\n- Κοίτα με που κλαίω σαν παιδί, κι η αιτία Καίτη μου είσαι εσύ!\nΓαρμπή: Κοίταξε με πως μελαγχολώ, βασικά ούτε πέννα δεν φακκώ!\n- Δώστε τόπο στην οργή εντιμότατη. Περασμένα, ξεχασμένα!\nΓαρμπή: Περασμένα ναι, ξεχασμένα όχι!\nΓαρμπή: Σκασμός, που θα μου πουλήσεις πνεύμα! Υπήρξες λίγος! (Τραγουδιστά και πάλι): Ήσουν ένας δρόμος δίχως διασταύρωση, κι ο αγώνας που δεν είχε αναμετάδοση. Ήσουν ένας φίλος δίχως αφοσίωση και για όλα αυτά ο λαός ζητάει αποζημίωση!\n- (Επίσης τραγουδιστά): Φίλα με κι αγκάλιασε με, έλα παρηγόρησέ με, πες μου δεν τελείωσε!\nΓαρμπή: Σκατά να φας χωριάτη!\n- (τραγουδιστά): Μα ευθύνη εγώ δεν έχω καμία, κατά τη γνώμη όλων των μαρτύρων, του χωρισμού μας η ετυμηγορία, απλή ασυμφωνία χαρακτήρων. Απλή ασυμφωνία χαρακτήρων!\nΓαρμπή: Με πιάνουν οι ευαισθησίες μου, όταν σε κοιτάζω, και βγαίνουν οι αδυναμίες μου, μα κρατάω χαρακτήρα. Στάσου στα πόδια σου κατηγορούμενε και μην προσπαθείς να με φέρεις στο φιλότιμο. Αποχαιρέτα την Αλεξάνδρεια που χάνεις. Χαμένα, χαμένα, τα δάκρυα που ξόδεψες αγάπη μου για μένα.\nΗ Καίτη βγάζει μέσα από το ράσο της ένα τεράστιο μαχαίρι. Λαμπερό, κοφτερό, διακοσμημένο με σβαρόφσκι! Ο κατηγορούμενος το κοίταξε έκθαμβος. Οι βολβοί των ματιών του πετάχτηκαν έξω.\n- Είναι Σογκούν;\nΗ Καίτη Γαρμπή δεν απάντησε. Μοναχά το απόθεσε στα πόδια του και βγήκε από την αίθουσα με τον ήχο από τα τακούνια της να προκαλούν δέος στους θεατές. Ένας βαρύς γδούπος ακούστηκε και έκλεισε η πόρτα του δικαστικού μεγάρου. Μια μουσική ξεχείλισε την αίθουσα και υπερκάλυψε τις κραυγές του κατηγορούμενου που σπάραζε στα ενδότερα, καθώς ένιωθε τις φλέβες του να καίγονται με κάθε χαρακιά που έκανε στον εαυτό του. Όσο οι άναρθρες κραυγές δυνάμωναν, τόσο περισσότερο δυνάμωνε και η μουσική:\n«Ήσουν ο ήλιος που είχε γίνει επικίνδυνος και κάθε μέρα έκαιγε την επιδερμίδα μου, σαν τους πολλούς πολιτικούς και εσύ ήσουν ένας απ’ αυτούς που ξεπουλάγαν μ’ ευκολία την πατρίδα μου… την πατρίδα μου, την πατρίδα μουυυ!»\nΗ δικαιοσύνη αποκαταστάθηκε.\nΞορκίστηκε από Anti-Christos στις 12:28 π.μ. 7 σχόλια:\nΓεννήθηκα για να ταλαιπωρούμαι, να εκνευρίζομαι και να γράφω. Είμαι πλέον σίγουρος. Δεν εξηγείται αλλιώς το άκρως σουρεαλιστικό απόγευμα που είχα σε ιδιωτική κλινική στην οποία έλαβε χώρα η ετήσια εξέταση της καρδούλας μου με MRI.\nΑν ενθυμάσαι, πριν δύο χρόνια σου είχα ξαναγράψει για το τραγικό του πράγματος. Πραγματικά πιστεύω πως πρόκειται για μία εξευτελιστική εμπειρία. Είσαι μέσα στο κουβούκλιο ακίνητος και δεν μπορείς να πάρεις ανάσα, σε πυροβολούν πατόκορφα με ακτινοβολία και εσύ προσπαθείς να μείνεις ψύχραιμος γιατί αλλιώς σε κυριεύει η κλειστοφοβία και τρελαίνεσαι.\nΣήμερα όμως, ήταν ελαφρώς καλύτερα τα πράγματα, ή τουλάχιστον έτσι νόμιζα, καθότι με ενημέρωσε η νοσοκόμα ότι κατά τη διάρκεια της διαδικασίας θα μπορούσα να ακούω μουσική μέσω ακουστικών! Στην αρχή νόμιζα ότι μου έκανε πλάκα.\n- Καμία πλάκα. Η τεχνολογία και το ίντερνετ κάνουν θαύματα στις μέρες μας.\n- Πείτε μου λοιπόν, τι μουσικούλα να βάλουμε;\n- Τσιφτετέλια! Να παν οι πίκρες κάτω. Ει δυνατόν, της Άννας Βίσση.\n- Όπως θέλετε.\nΣιγά μην μου βάλει Βίσση τώρα, να με σκανάρει εμένα το μηχάνημα υπό τους ήχους Καρβέλα. Μάλλον αστειεύεται, σκέφτηκα, ώσπου διαψεύστηκα. Με το που κύλησε το φορείο μέσα στο μηχάνημα και έκλεισε το κουβούκλιο άκουσα ένα βόμβο και αμέσως άρχισαν τα μπουζούκια. Ταυτοχρόνως, μια ρομποτική φωνή ηχογραφημένη μου έδινε οδηγίες αναπνοής-εκπνοής για να γίνει η σάρωση.\n-Παρακαλώ, αναπνεύστε βαθιά, εκπνεύστε όλον τον αέρα και μην αναπνέετε.\nΓκρουμ, γκρουμ, γκρουμ, μπιπ, μπιμπ, μπιπ (το μηχάνημα).\nΜπαίνει σφήνα η Βίσση:\n-Τώρα καίωωω την καρδιά μου, καίω και τα δάκρυα μου, και ξορκίζω δέκα χρόνια στα καινούρια μου σεντόνιααα...\nΔεν έζησα πιο σουρεάλ στιγμή τα τελευταία χρόνια, κυρίες και κύριοι! «Καίω την καρδιά μου;» Πλάκα μας κάνει η νοσοκόμα. Παίζει με τον πόνο μας.\nΓκρου, γκρουμ, γκρουμ, μπιμπ, μπιμπ, μπιμπ (το μηχάνημα με σάρωνε από πάνω μέχρι κάτω σαν πορτιέρης σε κλαμπ την πάλαι ποτέ εποχή του face control).\n- Στάχτη κάνω την καρδιά μου, στάχτη και τα όνειρά μουυυ, και ξορκίζω δέκα χρόνια στα καινούρια μου σεντόνιααα!\nΜα, ‘στάχτη κάνω την καρδιά μου;’ Χαχαχαχα, ξεσπώ σε κάτι νευρικά χάχανα μέσα στην κάσα, άνευ προηγουμένου. Ανάπνεα βαθιά και σε συνδυασμό με τον εξοπλισμό που φορούσα, που θύμιζε πανοπλία, με δυσκολία απέβαλλα τον πανικό. Ένιωσα ξαφνικά τεράστια δυσφορία. Οι παλμοί μου χτύπησαν τα ρέστα τους, διέκοψε η νοσοκόμα τη διαδικασία:\nΤι να της απαντούσα τώρα εγώ μέσα από το φέρετρο; Ότι από όλη τη 40χρονη δισκογραφία της Βίσση διάλεξε ένα τραγούδι που έλεγε για καμένες καρδιές και στάχτες; Δεν απάντησα τίποτα, έμεινα ακίνητος.\nΑκολούθησε παύση 30 δευτερολέπτων. Άξαφνα ακούω πάλι το ρομπότ να μου μιλά:\nΓκρουμ, γκρουμ, γκρουμ, τα βραχιόλια της βροντούν, το μηχάνημα ξεσάλωνε σαρώνοντας το ατροφικό κορμάκι μου σαν τον εξολοθρευτή νούμερο ΙΙ.\n-Έεεεελα μην μου κλαις, τέτοια λόγια μην μου λες, δεν έχω μέσα μου σταλιά κακία. Πάμε να δούμε, το θάνατο απόγευμα αγκαλιά, από μια γόνδολα όπως παλιά, εγώ κι εσύ, στη Βενετία!\nΦτου, πανάθεμά σας, που θα μου πείτε για θάνατο ενόσω παλεύω με νύχια και με δόντια να κρατηθώ μέσα στο διαστημικό σας φέρετρο. Όχι, μάνα μου, θα τα ακούσει όταν με το καλό βγούμε από δω μέσα.\n- Παρακαλώ, αναπνεύστε βαθιά, εκπνεύστε όλον τον αέρα και μην αναπνέετε.\n«Μας γάμησες, τελείωνε», σκέφτηκα.\nΉρθε η κοπέλα και μου έβγαλε τα κτερίσματα του νεκρού. «Τελειώσαμε». Σηκώνομαι πάνω με δύναμη, λες και μου είχαν πιεσμένο το κεφάλι κάτω από το νερό μέχρι να πνιγώ. «Είστε με τα καλά σας εδώ μέσα;»\n- Τι να πάθω; Είπαμε να το διασκεδάσουμε, αλλά κι εσείς το ξευτιλίσατε. Μου παίζετε τραγούδι που λέει ‘στάχτη κάνω την καρδιά μου;’\n- Ζητήσατε Άννα Βίσση.\n- Ε, ναι, αλλά είπαμε! Απ’ τα χίλια τραγούδια διαλέξατε τα πιο σχετικά;\n- Τυχαία πέσανε.\n- Ατυχώς πέσανε! Αν δεν βγουν καλές οι φωτογραφίες, δεν θα φταίω εγώ! Μετά βίας συγκρατήθηκα να μην πλαντάξω στα γέλια και να ζητήσω να με βγάλετε έξω κακήν κακώς. Ούτε να διανοηθείτε να μου ζητήσετε να επαναλάβω τη διαδικασία.\n- Μην ανησυχείτε, δεν θα χρειαστεί, άψογες βγήκαν οι φωτογραφίες.\n- Ωραία! Να με κάνετε tagged. Και αν θα τις ανεβάσετε στο ίνσταγκραμ τις θέλω με φίλτρο sepia.\nΓύρισα σπίτι τώρα και συνέρχομαι. Έφαγα τόση πολλή ακτινοβολία στη μάπα που ένιωθα πως κατάπια προβολέα. Έπρεπε να της ζητήσω, φεύγοντας, να παίξει και ένα "Λάμπω", έτσι για το γκραν φινάλε. 'Αμα πια, δεν είναι ζωή αυτή, πόση πρόβα για τον κάτω κόσμο να αντέξω στα 32 μου;\nΜπήκα που μπήκα στο κατάλληλο mood και γι αυτό σας αφήνω με κάτι επίκαιρο:\nΞορκίστηκε από Anti-Christos στις 7:47 μ.μ. 7 σχόλια:\nΣήμερα δεν είναι μία οποιαδήποτε Δευτέρα εξαθλιωμένοι πολίτες του ευρύτερου ελληνικού χώρου. Σήμερα είναι η Δευτέρα που γιορτάζουμε τρία ολόκληρα χρόνια από τη συνάντηση κορυφής εμού και της Άννας Βίσση στη συναυλία της Λάρνακας εν έτει 2010, όπου ως γνωστόν, τέλεσα καθήκοντα καραγκιόζη μετά της καρβελικής περούκας και γνωρίστηκα μια για πάντα με τη γυναίκα-θρύλο, που σημάδεψε όλους μου τους έρωτες και όλες μου τις καψούρες από γεννησιμιού μου.\nΓι αυτό και μόνο το λόγο, καλλιτέχνες από όλη την υφήλιο, και ιδιαιτέρως από τη Φλορεντία, κλήθηκαν να φιλοτεχνήσουν και να δημιουργήσουν το πιο κάτω αγαλματίδιο το οποίο τοποθετεί στην αιωνιότητα τη μυσταγωγική εκείνη στιγμή, που όπως βλέπετε από σήμερα και στο εξής θα κοσμεί την είσοδο της Πλατείας των Φοινικούδων. Όσοι περάσετε για παγωτό και κρέπα, να καταθέσετε στεφάνι.\nΤρία χρόνια! Σαν να ήταν χτες!\nΉταν η πρώτη συναυλία που παρέστην μετά την εγχείρηση καρδιάς. Εξ ου και η απόφαση να μασκαρευτώ. Νόμιζα δεν θα την ξανάβλεπα. Το ότι ήμουν ακόμα ζωντανός και θα την έβλεπα άλλη μια φορά, ήταν για μένα δώρο τεραστίων διαστάσεων. Λίγο ακόμα να το σκεφτόμουν, δεν θα το τολμούσα. Ευτυχώς πρυτάνευσε η λαχτάρα για ζωή και έχω πλέον τόσα να θυμάμαι από σένα, χρόνια που τα ζήσαμε μαζί, ένα, ένα.\nΚάτι που δεν σου έγραψα ποτέ:\nΕνόσω χόρευα με την Άννα, περνούσαν από το μυαλό μου ένα εκατομμύριο σκέψεις. Φοβόμουν μήπως γίνομαι πιο ρεζίλι από όσο μπορούσα να αντέξω, φοβόμουν μήπως το δρώμενο λάβει περισσότερες διαστάσεις από όσες θα ανέμενε κανείς (αυτό δεν το γλιτώσαμε, μα δεν μας χάλασε κιόλας), φοβόμουν μήπως είχε επιπτώσεις στη δουλειά μου (παραλίγο να είχε, θα στα γράψω όλα χαρτί και καλαμάρι όταν θα με απολύσουν μια και καλή), φοβόμουν μήπως παρουσιαστεί στα μάτια των δικών μου παραποιημένο από διάφορους καλοθελητές (είχα πατέρα άρρωστο τότε, δεν θα το άντεχα να ήμουν εγώ η αιτία που θα αποδημούσε εις Κύριον), ενώ ταυτόχρονα προσπαθούσα να μην κάνω καμιά χορευτική κίνηση που θα έθιγε την Άννα (στο τσακ κρατήθηκα να μην την αγγίξω σε επίμαχα σημεία), καθώς επίσης να χαλαρώσω και να το απολαύσω μιας και θαύματα δεν συμβαίνουν κάθε μέρα. Όλα αυτά διαπερνούσαν το μυαλό μου στα έξι λεπτά που κράτησε η φάση.\nΌλο αυτό το ενστανταντέ είχε και έχει τη σημειολογία του. Για μένα είναι το επισφράγισμα του πάθους με το οποίο την υποστήριζα απέναντι στις έντεχνες φαρμακόγλωσσες. Είναι η αναγνώριση των υπηρεσιών μου, για τα αναρίθμητα CD που μοίραζα πέντε χρόνια ως δώρα στους ξένους συμφοιτητές μου στην Αγγλία προκειμένου να προωθήσω τη διεθνή καριέρα -ήμουν 21 τότε, τι με κοιτάς; Είναι η αποζημίωση για τις νύχτες που μαγάρισα τιμώντας τη μεθυσμένη μου καρδιά. Είναι ένα φιλοδώρημα για τα βράδια που έκλεινα τα φώτα στο παλιό το σπίτι και τραγουδούσα δυνατά τους δίσκους της σκίζοντας τα πνευμόνια μου.\nΣήμερα νιώθω σαν ήρωας της ΕΟΚΑ που τιμάται για την προσφορά του στην αντίσταση. Αυτό είναι για μένα η Βίσση. Ένας μουσικός ανεμοστρόβιλος που με πήρε και με σήκωσε, με σκότωσε και με ανάστησε.\nΚαι τώρα σας αφήνω, καθότι αγχωμένος. Σήμερα θα πάω να κάνω προληπτικό MRI διά το γνωστό θέμα της καρδιάς μου. Ω, ρεβουάρ και ω, φερμουάρ! Πριν όμως, σας καλώ να αναφωνήσουμε με περίσσεια περηφάνια το εξής:\nΖήτω η Άννα! Ζήτω το Έθνος!\nΞορκίστηκε από Anti-Christos στις 12:55 π.μ. 5 σχόλια:\nΦίλοι μου, αλήτες, πουλιά!\nΣήμερα θα αναλύσουμε ένα πολύ λεπτό θέμα, λεπτό στα όρια του λιπόσαρκου και του ανορεξικού. Θα συζητήσουμε το γιατί κάθε επαγγελματική συνεργασία με φίλους είναι καταδικασμένη στην αποτυχία.\nΠροσωπικά δεν μου έτυχε ακόμα να χρειαστώ την επαγγελματική βοήθεια κάποιου φίλου για σοβαρό ζήτημα και ευτυχώς, γιατί εξαπανέκαθεν είχα σαν αρχή μου το ‘never mix business with pleasure’. Και οι φίλοι είναι, όπως και να το κάνουμε, μια μορφή απόλαυσης. Είναι 99,9% σίγουρο ότι οποιαδήποτε επαγγελματική δοσοληψία με φίλους θα καταλήξει σε τσακωμό ή τουλάχιστον σε παρεξήγηση. Γι αυτό και πρέπει να την αποφεύγουμε, όπως ο διάολος το λιβάνι.\nΌμως! Ζούμε στην Κύπρο. Κι αυτό είναι τεράστια ατυχία από μόνο του, γιατί όσο και να θέλουμε όλοι είμαστε ‘φίλοι’ μεταξύ μας. Θέλοντας και μη, όταν θέλουμε μια εξυπηρέτηση, η πρώτη μας σκέψη είναι ‘ποιος φίλος μας μπορεί να μας την κάνει’, όχι μόνο γιατί αισθανόμαστε πιο ασφαλείς ως προς την επιτυχή περάτωση της εργασίας, αλλά και επειδή ελπίζουμε πως ο φίλος δεν θα συμπεριφερθεί φτηνιάρικα ώστε να μας πάρει χρήματα, ή τέλος πάντων, θα μας κάνει μια έκπτωση στην τιμή στα πλαίσια της στενής μας σχέσης. Αστεία πράγματα. Αυτά γίνονται μόνο στο Χόλλυγουντ. Στην πραγματικότητα τα επικρατέστερα σενάρια είναι ότι είτε ο φίλος θα κάνει τη δουλειά ολωσδιόλου, ή θα την κάνει και θα μας χρεώσει σαν να είμαστε τίποτις τυχαίοι, πράγμα που μας ξενίζει. Παίζει και να μην την κάνει καν. Όλα κώλος!\nΤο πρόβλημα είναι ότι ακόμα κι αν προσπαθήσεις να αποφύγεις τον φίλο σου για κάποιον άλλο, ώστε να μην διακυβευτεί η σχέση, ενδέχεται και πάλι παρεξήγηση με τη λογική «γιατί να υποστηρίζεις κάποιον άλλον και όχι το φίλο σου.» Όπως θα φαντάζεσαι, ό, τι και να απαντήσεις, δεν πείθεις, ούτε γλιτώνεις την κατσάδα. «Γιατί πήγες σε άλλον αρχιτέκτονα αφού μπορούσα να σου σχεδιάσω εγώ το σπίτι;», «γιατί πήγες σε άλλον γιατρό αφού μπορούσα να σε εξετάσω κι εγώ;», «γιατί προτίμησες το κατάστημα του τάδε, ενώ πουλάω κι εγώ τα ίδια προϊόντα;» και πάει λέγοντας. Όσο ειλικρινά κι αν εξηγηθείς, η επαγγελματική απόρριψη παραμένει πάντα ένα αγκάθι στις μεταξύ σας σχέσεις.\nΤο θέμα, δυστυχώς, ουδέποτε λύνεται αναίμακτα. Πολύ περισσότερο δε, όταν έχεις τιμήσει τον φίλο προηγουμένως και δεν έμεινες ευχαριστημένος από τις υπηρεσίες του. Πώς του το λες; Πώς του υποδεικνύεις τη δυσαρέσκειά σου; Πώς του λες εμμέσως πλην σαφώς ότι μπορεί να φάγατε μαζί ψωμί κι αλάτι, μα είναι άχρηστος στη δουλειά του; Προσωπικά, δύο φορές μου έτυχε να πω σε κάποιο γνωστό μου ότι αναγκάστηκα να πάω αλλού επειδή όταν τον χρειάστηκα δεν επέδειξε τον ανάλογο ζήλο, ούτε τελειοποίησε τη δουλειά στον βαθμό που ήθελα, και έκτοτε δεν μιλιόμαστε. Θέλει τεράστια κότσια για να παραδεχτεί κάποιος την επαγγελματική του ανεπάρκεια, πόσω μάλλον όταν είναι και φίλος σου και υπεισέρχεται και ο παράγων εγωισμός. Όλα κώλος!\nΧέστηκα, βεβαίως, βεβαίως, μα είναι κρίμα να τελειώνει έτσι άδοξα μια σχέση. Τώρα θα μου πεις, αν κόπτονταν για τη σχέση σας θα φρόντιζαν ώστε να είναι άψογοι απέναντί σου, μα στην Κύπρο ζούμε, ποιος νοιάζεται να εξυπηρετήσει κάποιον στο ακέραιο, ειδικά όταν δεν θα πληρωθεί αδρά, ή αν δεν θα πληρωθεί καθόλου.\nΤο πρόβλημα έχει περαιτέρω προεκτάσεις. Ακόμη κι αν επιλέξεις κάποιον εντελώς άγνωστο ελεύθερο επαγγελματία να σου κάνει τη δουλειά, μάντεψε τι! Στο τέλος γίνεστε φίλοι και τσακώνεστε. Στην Κύπρου ζούμε. Αυτό είναι το πρόβλημα. Αυτό είναι το πρόβλημα για τα πάντα! Πας σε κάποιον Δικηγόρο να σου βγάλει το διαζύγιο, ας πούμε. Δεν τον ξέρεις. Γνωρίζεστε όμως στην πορεία. Ακολουθεί σωρεία επαγγελματικών συναντήσεων, επαγγελματικά γεύματα, εξομολογήσεις και συγκινήσεις. Χτίζεται αυτόματα μια άλφα σχέση. Επιπλέον, κοίτα πως τα φέρνει η μοίρα, ο δικηγόρος είναι τελικά γνωστός του πατέρα σου, γιατί είχε κάποτε ένα ξάδελφο που υπηρέτησε στον Άη Γιάννη της Μαλούντας που είχε περίπτερο και σύχναζαν εκεί μαζί. Απίστευτη σύμπτωση, ε; Χαρές και πανηγύρια! Η μοίρα η σακατεμένη σας φέρνει πιο κοντά, γίνεστε φίλοι. Χαίρεσαι. Ώσπου η δουλειά δεν γίνεται όπως τη θέλεις και η μοίρα φτιάχνει κοιλιακούς καθώς σε κοιτάζει από τα πέρα, ανήμπορο να απαιτήσεις από τον άλλον να πάρει στα σοβαρά το θέμα σου.\nΕν κατακλείδι, όλες οι επαγγελματικές σχέσεις στην Κύπρο είναι καταδικασμένες να τελειώσουν καβγαδίζοντας. Κι αυτό γιατί είτε ήταν φιλικές εξ αρχής, άρα και πρόχειρες, είτε κατέληξαν φιλικές στην πορεία, άρα και πρόχειρες. Πράγμα που μας δείχνει τι; Ότι κακώς ζούμε στην Κύπρο, τον ορισμό του κώλου!\nΑν ζούσαμε στην Αγγλία, ή σε οποιαδήποτε άλλη σοβαρή χώρα της Ευρώπης, εξαιρουμένης της Ελλάδος και λοιπών Βαλκανίων, θα είχαμε ένα εκατομμύριο επιλογές και δεν θα μας ένοιαζε να βρίσουμε τον δικηγόρο που δεν έκανε σωστά τη δουλειά του. Δεν θα μας ένοιαζε να βρίσουμε τον εργολάβο που έχτισε στραβό τον τοίχο, ή να πάμε στα δικαστήρια με τον άλφα ή βήτα επαγγελματία που δεν ήταν αντάξιος του λειτουργήματός του. Δεν θα υπήρχε περίπτωση να γνωριζόμασταν εκ των προτέρων, δεν θα είχαμε ουδεμία τύψη περί τούτου.\nΔεν θα διακυβευόταν καμία φιλία.\nΘα ήμασταν όλοι ευτυχισμένοι.\nΞορκίστηκε από Anti-Christos στις 11:27 π.μ. 10 σχόλια:\nΔευτέρα, Ιουλίου 01, 2013\nΈργα και Ημέραι Εν Αθήναις Vol.2\nΕπιστρέψαμε στα κάτεργα της Κύπρου.\nΚαταλαβαίνεις πως αισθάνομαι. Καταλαβαίνεις ότι ουδεμία διάθεση έχω να μιλήσω. Καταλαβαίνεις ότι δεν αντέχω ως τον Αύγουστο που θα ξαναπάω διακοπές. Σήμερα είμαι χρώμα μωβ. Έχω το βλέμμα του νεκρού. Είμαι ένας τάφος. Για να μην λες, όμως, ότι δεν σου δίνω αναφορά και δεν δίνω νόημα στην ευτελή ζωή σου, έλα να σου δείξω λίγες φωτογραφίες να πιάσει τόπο ο αέρας που αναπνέεις. Πού μείναμε; Α, ναι μωρέ, στα Mad Awards.\nΕ, μετά τα Mad, το πρόγραμμα ήταν πιο χαλαρό. Πήγα για ποτάκι στην ταράτσα του A for Athens, φαντάζομαι θα την ξέρεις κι εσύ, κι αν δεν την ξέρεις θα την είδες σίγουρα από το ίνσταγκραμ. Ωραιότατη ομολογουμένως, με θέα την Ακρόπολη και το Μοναστηράκι στο πιάτο. Δεν είναι κάτι το εξτράβαγκαντ σαν μπαρ, αλλά σε αποζημιώνει η θέα. Άλλωστε, «όλοι οι καιροί σκύβουν πάνω από τον Παρθενώνα» όπως είπε και η Κωνσταντίνα το έτος 1992 μετά Χριστόν και Αντί-Χριστόν.\nΠήγα δύο βράδια στο εν λόγω μπαρ, δεν χορταίνεται η όλη μπαροκατάσταση. Περιττό να σου πω για το πόσο ωραίο αεράκι φυσάει εκεί στα αφ’ υψηλού. Oύτε κολλάς, ούτε βαριανασαίνεις, ούτε καταριέσαι την ώρα και τη στιγμή που βγήκες από το δωμάτιο με το air condition όπως στην πάμφτωχη πατρίδα.\nΜεταξύ άλλων, σημείωνε να τα θυμάσαι, συναντήθηκα με παλιούς συμφοιτητές με τους οποίους ήπια καφεδάκι αλλά και δείπνησα του σκασμού στο πιο κάτω εστιατόριο που λέγεται “school”. Βρίσκεται στην Πλατεία Αγ. Ειρήνης και μέσα είναι σαν Δημοτικό Σχολείο. Κάθεσαι και τρως πάνω στα θρανία, σε καρέκλες σχολικές (Από εκείνες με το σιδερένιο πόδι και το τετράγωνο κόντρα πλακέ για κάθισμα), ενώ περιβάλλεσαι από μαυροπίνακες και άλλα σχολικά αξεσουάρ. Κοίτα εδώ ένα τραπέζι σε σχήμα τετραδίου:\nΛάτρεψα τις τουαλέτες του εστιατορίου με τις χαρακτηριστικές βρύσες που είχαμε στο Δημοτικό. God is in the details λαέ μου. Το τι ανταλλαγή μυστικών λάμβανε χώρα κάποτε στις «βρύσες» του Δημοτικού, δεν περιγράφεται. Καλά το σκέφτεσαι, αυτό το εστιατόριο θα μπορούσε να ήταν δικό μου.\nΤην Παρασκευή πήγα στη συναυλία του Κωστή Μαραβέγια στους κήπους του Μουσικού Μεγάρου. Η φάση ήταν πικ-νικ, και ήμασταν όλοι καθιστοί στα γρασίδια, ολίγον τι σαν γύφτοι, μα δεν έδωσα συνέχεια για να μην πάθουν καταπληξίαν τυχόν κυρίαι. Ο Μαραβέγιας αποδείχτηκε εξαιρετικός διασκεδαστής εκτός από μουσικός. Ήταν τρομερά επικοινωνιακός, λαλίστατος και με εντυπωσιακό λέγειν. Πρώτη φορά τον είδα ζωντανά επί σκηνής και ομολογώ ότι περισσότερο δίνει την εντύπωση ενός διανοούμενου που ασχολείται με τη μουσική, παρά ενός μουσικού που, ειρήσθω εν παρόδω ρίχνει κάνα δυο φωνήεντα στους από κάτω.\nΠανθομολογουμένως, επρόκειτο περί σκέτου μαρτυρίου να τραγουδάς το «Φίλα Με Ακόμα» μόνος σου, στο αναπάντητο και στο αναγκάλιαστο.\nΤο Σάββατο είχαμε τον γάμο. Για τον οποίο γάμο δεν μπορώ να σου γράψω πολλά πράγματα πέραν του ότι έφυγα στις πέντε το πρωί, και ότι από μια φάση κι έπειτα παίζαμε 50 άτομα μουσικές καρέκλες! Του ζεύγους συμπεριλαμβανομένου. Το γεγονός ότι η μουσική υπόκρουση αφορούσε σε ελληνικά dance hits από την αρχή των 00ς, βλέπε Αγάπες Υπερβολικές και Κραυγές, είναι ενδεικτικό του ιδρώτα που εξέκρινα, καθώς επίσης και των παραληρημάτων στα οποία υπέπεσα. Στη φωτογραφία διακρίνεται άλλος ένας θαμώνας ο οποίος, πολύ φυσικά, μέσα στο κλίμα που επικρατούσε, ήταν και αναλόγως ενδεδυμένος.\nΜε αυτά και με αυτά, μπήκα μέσα στο αεροπλάνο των ψυχορραγουσών κυπριακών αερογραμμών και επέστρεψα στα πάτρια μετά της συνοδείας της μάνας μου, η οποία ασυνήθιστη πλέον στα αεροπλάνα μου έκανε αυστηρή παρατήρηση διά τον τρόπο που οδηγούσε ο πιλότος, «δεν ξέρει να πετά αεροπλάνο αυτός, κουνάει πολύ, πώς πάει έτσι…!»\nΚαλό Ιούλη να ‘χουμε.\nΞορκίστηκε από Anti-Christos στις 10:56 π.μ. 10 σχόλια:


Στην εκδήλωση από την Hyundai Motorsport συμμετείχαν ο Πρόεδρος Scott Noh και ο Διευθυντής της Ομάδας Andrea Adamo.\nΣτην εκδήλωση παρευρέθηκαν πρωταθλητές από όλες τις μεγάλες διοργανώσεις μηχανοκίνητων σπορ για να παραλάβουν τα επίσημα βραβεία τους\nΣτη Hyundai Motorsport απονεμήθηκε επισήμως ο τίτλος του Παγκόσμιου Πρωταθλητή των Κατασκευαστών του FIA World Rally Championship (WRC) για το 2019 σε μια υπέρλαμπρη εκδήλωση για την απονομή των βραβείων FIA.\nΗ εκδήλωση, η οποία πραγματοποιήθηκε στο Carrousel du Louvre στο Παρίσι, σηματοδότησε την αποκορύφωση μιας εξαιρετικά επιτυχημένης σεζόν για την ομάδα που εξασφάλισε για πρώτη φορά τίτλο WRC. Η Hyundai Motorsport εδραίωσε τη θέση της στα βιβλία ιστορίας και ενίσχυσε τη φήμη της μεταξύ των καλύτερων στην αυτοκινητοβιομηχανία.\nΣτην εκδήλωση παρευρέθηκαν πρωταθλητές από όλες τις μεγάλες διοργανώσεις μηχανοκίνητων σπορ για να παραλάβουν τα επίσημα βραβεία τους. Στην εκδήλωση από την Hyundai Motorsport συμμετείχαν ο Πρόεδρος Scott Noh και ο Διευθυντής της Ομάδας Andrea Adamo. Επίσης με την παρουσία τους τίμησαν την εκδήλωση οι κκ. Thomas Schemera (Head of Product Division, Executive Vice President του Hyundai Motor Group) και Gyoo-Heon Choi (Head of N Brand Management Group, Vice President της Hyundai Motor Company).\nΟι Thierry Neuville και Nicolas Gilsoul έδωσαν επίσης το παρόν στην εκδήλωση για να βραβευθούν και αυτοί με τη σειρά τους για τις επιδόσεις τους στους οδηγούς και τους συνοδηγούς σε μια εξαιρετικά ανταγωνιστική σεζόν για το Βελγικό πλήρωμα, στην οποία κατέκτησαν τρεις νίκες (Κορσική, Αργεντινή και Ισπανία).


Η επιτροπή Αναφορών του Ευρωκοινοβουλίου αφήνει ανοικτές δύο αναφορές κατά της εξόρυξης χρυσού στις Σκουριές - Halkidikinews.gr - Νέα της Χαλκιδικής\nΗ επιτροπή Αναφορών του Ευρωκοινοβουλίου αφήνει ανοικτές δύο αναφορές κατά της εξόρυξης χρυσού στις Σκουριές\nΗ επιτροπή Αναφορών του Ευρωκοινοβουλίου αποφάσισε να μείνουν ανοικτές οι δύο αναφορές κατά της εξόρυξης χρυσού της Eldorado στις Σκουριές Χαλκιδικής και να αποσταλούν νέα ερωτήματα προς την Κομισιόν. Υπέρ των αναφορών τάχθηκαν οι 5 Έλληνες ευρωβουλευτές που ήταν παρόντες στην Επιτροπή\nΌπως ανέφερε η ευρωβουλευτής της Ευρωπαϊκής Αριστεράς, Σοφία Σακοράφα: «Σε αυτή τη μικρή έκταση θα σας πω τι θα γίνεται επί 24ώρου βάσης. Θα εκρήγνυνται 6 τόνοι εκρηκτικά, σκόνη μόνο από το μεταλλείο των Σκουριών θα ανέρχεται σε 3.116 τόνους ανά ώρα, θα εξορύσσονται 24.000 τόνοι από βάθη που θα φτάσουν τα 700 μέτρα, θα αποτίθενται χιλιάδες τόνοι συμπυκνωμένων υπολειμμάτων με επικίνδυνα μέταλλα.\nΟι συνέπειες όλων αυτών: Θα υπάρξει πτώση της στάθμης του νερού κατά 600 μέτρα και ερημοποίηση. Θα ρυπανθούν επιφανειακά και υπόγεια νερά με θειικό οξύ, ενώ μιλάμε για την περιοχή που έχει τη μεγαλύτερη δασοκάλυψη και τα μεγαλύτερα αποθέματα πόσιμου νερού σε όλη τη χερσόνησο\nΘα υπάρξουν μόνιμες και μη αναστρέψιμες ζημίες στα αρχέγονα δάση της περιοχής, στο τοπίο και στη βιοποικιλότητα Θα προκύψει εκτεταμένη ρύπανση από βαρέα μέταλλα του εδάφους, της χλωρίδας της πανίδας και των καλλιεργειών και άρα και της διατροφικής αλυσίδας» τόνισε η κ.Σακοράφα\nΥποστήριξε ταυτόχρονα ότι «για ένα τέτοιο έργο που θα παράξει αυτές τις οδυνηρές συνέπειες δεν υπάρχει Στρατηγική Μελέτη Περιβαλλοντικών Επιπτώσεων. Η οδηγία 2001/42/ΕΚ έγινε κουρελόχαρτο. Γιατί η οδηγία 2001 προβλέπει και τη μηδενική λύση, δηλαδή την ακύρωση της επένδυσης«, ενώ υπογράμμισε με νόημα ότι το αντίτιμο που κατέβαλε η εταιρεία "Ελληνικός Χρυσός" για τη σύμβαση εκμετάλλευσης είναι μόλις 11 εκ. ευρώ.\nΤέλος η Σοφία Σακοράφα ζήτησε η αναφορά να παραμείνει ανοικτή, ενώ παρακάλεσε τον πρόεδρο να εξαντλήσει κάθε πρόσφορο μέσο τόσο προς τις ελληνικές αρχές, τα αρμόδια υπουργεία, όσο και προς τα θεσμικά όργανα της Ε.Ε προκειμένου να αποτραπεί αυτή τεράστια καταστροφή περιβάλλοντος και ανθρώπων».\nΚούνεβα: «Ένα τεράστιο σκάνδαλο στις Σκουριές»\nΑπό την πλευρά της η ευρωβουλευτής του ΣΥΡΙΖΑ, Κωνσταντίνα Κούνεβα, τασσόμενη υπέρ των δυο αναφορών (Αδαμόπουλου και Πέρες), είπε:\nΣκουριές,\tΕυρωπαϊκή Ένωση


Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας - ADSLgr.com Community Forum\nΘέμα: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας\n18-10-21, 18:31 Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #1\n18-10-21, 20:48 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #2\nΜάλιστα, για τον έλεγχο του πελατολογίου τους καθώς και τη μεταξύ τους επικοινωνία, οι εμπλεκόμενοι χρησιμοποιούσαν εφαρμογές κρυπτογραφημένης επικοινωνίας.\nΑυτό τώρα είναι κάτι που πρέπει να τονιστεί; Προφανώς, αλλιώς θα ήταν εντελώς ηλίθιοι!\n18-10-21, 21:52 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #3\nΜάλλον το τονίζουν, γιατί άσχετα που χρησιμοποιούσαν κρυπτογράφηση, τους έπιασαν!\n18-10-21, 23:10 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #4\nΔεν αξιζει πλεον να καταφευγει καποιος σε τετοιου ειδους λυσεις οι τιμες εχουν πεσει αρκετα σε νομιμες συνδρομες.\n18-10-21, 23:35 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #5\n19-10-21, 00:29 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #6\nΑυτό ισχύει για πολλά προϊόντα ή υπηρεσίες! Το "χρειαζεσαι" είναι λίγο υποκειμενικό!\nΒέβαια ο καθ' ένας είναι ελεύθερος να κάνει ότι θέλει. Το καλό μέχρι στιγμής είναι ότι δεν κυνηγάνε τους τελικούς χρήστες-πελάτες.\nΕγώ πάντως αν θέλω να δω ποδόσφαιρο την ομάδα μου, θα πάω να πιω ένα καφέ μια μπύρα και θα το ευχαριστηθώ.\n19-10-21, 01:47 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #7\nΓια όσους δεν το έχουν πάρει είδηση μέχρι τώρα.\nγ) Η απόφαση της Επιτροπής για διακοπή πρόσβασης της παράνομης μετάδοσης εκτείνεται πέρα από κάθε εντοπιστή πόρων (URL), διεύθυνση διαδικτυακού πρωτοκόλλου (IP address), όνομα χώρου (domain name), για τα οποία ρητά γίνεται μνεία στην απόφαση και σε κάθε άλλο εντοπιστή πόρων (URL) ή διεύθυνση διαδικτυακού πρωτοκόλλου (IP address) ή όνομα χώρου (domain name) τυχόν μεταφερθεί η παράνομη μετάδοση μετά την έκδοση της ως άνω απόφασης. Για τον λόγο αυτό, εάν καθ' οιονδήποτε τεχνικό τρόπο, η παράνομη μετάδοση μεταφερθεί μετά την έκδοση της απόφασης της Επιτροπής σε νέο εντοπιστή πόρων (URL) ή διεύθυνση διαδικτυακού πρωτοκόλλου (IP address) ή όνομα χώρου (domain name), ο δικαιούχος υποβάλλει προς την αρμόδια υπηρεσία της Ε.Ε.Τ.Τ., με κοινοποίηση στην Επιτροπή, συμπληρωματικά στοιχεία σχετικά με την παραβίαση της απόφασης ή την επανάληψη της προσβολής, χωρίς χρονικό περιορισμό αναφορικά με την προθεσμία υποβολής τους ακόμη και κατά τη διάρκεια της μετάδοσης και χωρίς την καταβολή νέου τέλους εξέτασης. Εφόσον από τα υποβληθέντα στοιχεία πιθανολογείται η παραβίαση απόφασης της Επιτροπής ή η, καθ' οιονδήποτε τεχνικό τρόπο, επανάληψη της προσβολής των δικαιωμάτων ή του περιεχομένου, στο οποίο αφορά η απόφαση της Επιτροπής, η αρμόδια υπηρεσία της Ε.Ε.Τ.Τ. δίνει αμελλητί εντολή με επιστολή μέσω ηλεκτρονικού ταχυδρομείου στους παρόχους υπηρεσιών πρόσβασης στο διαδίκτυο για διακοπή πρόσβασης στους πρόσθετους εντοπιστές πόρων (URL) ή διευθύνσεις διαδικτυακού πρωτοκόλλου (IP addresses) ή ονόματα χώρου (domain names) και ενημερώνει μέσω ηλεκτρονικού ταχυδρομείου την Επιτροπή. Η εντολή έχει ισχύ μέχρι την έκδοση σχετικής συμπληρωματικής απόφασης από την Επιτροπή, η οποία εκδίδεται το αργότερο εντός μηνός. Οι πάροχοι υπηρεσιών πρόσβασης στο διαδίκτυο με αριθμό συνδρομητών άνω των πενήντα χιλιάδων (50.000) υποχρεούνται να διακόψουν την πρόσβαση στο περιεχόμενο εντός της προθεσμίας που ορίζει η εντολή της Ε.Ε.Τ.Τ. και η οποία δεν μπορεί να είναι μεγαλύτερη των τριάντα (30) λεπτών από την αποστολή της εντολής της Ε.Ε.Τ.Τ.. Η Επιτροπή, μετά από εισήγηση της Ε.Ε.Τ.Τ. και λαμβάνοντας υπόψη ιδίως τα στοιχεία που έχουν υποβληθεί από τον δικαιούχο και την εντολή της αρμόδιας υπηρεσίας της Ε.Ε.Τ.Τ., εκδίδει συμπληρωματική πράξη επί της αρχικής απόφασης, συμπεριλαμβάνοντας σε αυτή τα συμπληρωματικά στοιχεία που της έχουν κοινοποιηθεί. Η πράξη του προηγούμενου εδαφίου κοινοποιείται από την Επιτροπή στον δικαιούχο του δικαιώματος, στους παρόχους πρόσβασης στο διαδίκτυο και στους διαχειριστές και ιδιοκτήτες των αναφερόμενων σε αυτήν εντοπιστών πόρων (URL) ή ονομάτων χώρου, εφόσον τελεί σε γνώση της ταυτότητας των τελευταίων.\nΈρχεται άγριο τσεκούρι και σε IPs. Εξελίχθηκε η ΕΕΤΤ\n19-10-21, 02:25 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #8\nΘα κόψουν πάλι τις IP της Cloudflare;\n19-10-21, 04:31 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #9\nΔεν κόβονται έτσι εύκολα οι ΙΡ. Σήμερα την έχει ενας server, αύριο άλλος. Θα γίνει μπάχαλο.\n19-10-21, 14:26 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #10\nΑπλή έρευνα στο διαδίκτυο εμφανίζει σχετικές αγγελίες με όνομα και τηλέφωνο επικοινωνίας. Δεν χρειαζόταν καταγγελία.\n19-10-21, 17:22 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #11\nΜάλλον όμως, όντως είναι! Γιατί παρακάτω λέει ότι στον ΗΥ διαπιστώθηκε.... Άρα ο ΗΥ ΔΕΝ είχε κρυπτογράφηση! Και ίσως ούτε τα USB Sticks. Να μην επεκταθώ και στο ότι κατάφεραν (η δίωξη) κι έκαναν και login στον πίνακα διαχείρισης των συνδρομητών (άρα είχαν αποθηκευμένους τους όποιους κωδικούς πρόσβασης στο Panel για αυτόματη συμπλήρωση ή ακόμη χειρότερα, δεν είχε καθόλου κωδικούς το Control Panel :P )!\nΤελευταία επεξεργασία από το μέλος Tony_Ts : 19-10-21 στις 17:31.\n19-10-21, 17:50 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #12\nδεν εχει και πολυ σημασια αν ειναι κρυπτογραφημενο κατι. Οταν σε πιάσουν σου λενε η ποινη σου ειναι 20 χρονια. Αν συνεργαστείς η ποινη θα ειναι 2 χρονια η και καθολου (μονο χρηματικη ποινη) οποτε και τα δινουν ολα για ολους....\n19-10-21, 17:53 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #13\nΗ νομοθεσία είναι απλά γενική για να καλύψει όλες τις περιπτώσεις. Μέχρι σήμερα δεν έχει ζητηθεί ποτέ από πάροχο να κόψει IP. Θεωρητικά, ζητείται να κοπεί η πρόσβαση σε συγκεκριμένο site χωρίς να ορίζεται πως θα γίνει αυτό. Στην πράξη, όλοι χρησιμοποιούν DNS για να κόψουν συγκεκριμένα domains.\nΕπίσης, η ΕΕΤΤ δεν κάνει και πολλά εδώ, απλά διαχειρίζεται αιτήματα για υποθέσεις που έχει ήδη αποφασίσει η ΕΔΠΠΙ, αν καταλαβαίνω σωστά. Η "επιτροπή" που αναφέρει η νομοθεσία δεν είναι η ΕΕΤΤ.\n19-10-21, 20:17 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #14\nΑυτό ακριβώς. Κρυπτογραφείς τις επικοινωνίες για να μη σε πιάσουν, μετά δεν έχει πολύ νόημα.\n19-10-21, 22:52 Απάντηση: Διεύθυνση Δίωξης Ηλεκτρονικού Εγκλήματος: συλλήψεις για παραβίαση του νόμου περί πνευματικής ιδιοκτησίας #15\nΜέχρι πρόσφατα δεν υπήρχε ούτε 24ωρο on-call της ΕΕΤΤ για την συγκεκριμένη χρήση, ούτε και η υποχρέωση παρόχων για μπλοκάρισμα IP διευθύνσεων μέσα σε 30 λεπτά.\nΣε λίγο καιρό η ΕΕΤΤ θα αρχίσει να κόβει κ λους.


Επιδόσεις Σημάτων Forex | Forex Signal-Laboratory\nΣτατιστικά Στοιχεία Trading Account\nΑπό την στιγμή που δημοσιεύουμε τα σήματα forex και λειτουργούμε ως πάροχος σημάτων forex παρακολουθούμε, συλλέγουμε και μελετούμε όλα τα στατιστικά στοιχεία που έχουν σχέση με τον επενδυτικό μας λογαριασμό. Άλλωστε για να χαρακτηριστεί μια υπηρεσία σημάτων forex ως επιτυχημένη πρέπει και τα στατιστικά της να είναι κάτι παραπάνω από ικανοποιητικά.\nΟ συνεχής υπολογισμός αυτών των στοιχείων δεν είναι ούτε εύκολος ούτε απλοϊκός. Η παρακολούθηση και ο υπολογισμός των στατιστικών στοιχείων ενός επενδυτικού λογαριασμού γίνεται συνήθως από ανεξάρτητες και εξειδικευμένες πηγές εξασφαλίζοντας με αυτό τον τρόπο, μια ολοκληρωμένη και λεπτομερή παρουσίαση των στατιστικών στοιχείων, με ακρίβεια στους υπολογισμούς, και φυσικά αμεροληψία έτσι ώστε κανείς πλέον δεν μπορεί να αμφισβητήσει το τελικό αποτέλεσμα αφού πάντοτε και για όλους τους επενδυτικούς λογαριασμούς ακολουθείται η ίδια μέθοδος.\nΤο γεγονός αυτό από μόνο του είναι σημαντικό διότι δίνει την δυνατότητα σε κάθε ενδιαφερόμενο να κάνει ασφαλείς συγκρίσεις ανάμεσα σε διαφορετικούς λογαριασμούς. Κάθε επενδυτής λοιπόν μπορεί και πρέπει να βγάλει τα δικά του συμπεράσματα, αφού μελετήσει τις αποδόσεις των σημάτων forex που έχουν ενεργοποιηθεί κάθε φορά.\nΕμείς θα δημοσιεύουμε σε τακτά χρονικά διαστήματα τα στατιστικά μας στοιχεία και εφόσον κάποιος το επιθυμεί μπορεί να πατήσει στα δεξιά την ετικέτα “επιδόσεις σημάτων” ώστε μέσα από τους στατιστικούς πίνακες και τα γραφήματα να τα μελετήσει, να κάνει όλες τις απαραίτητες συγκρίσεις και τελικά να τα αξιολογήσει. Επίσης υπάρχει η δυνατότητα να μελετήσετε όλα τα στατιστικά στοιχεία και μέσα από τις σελίδες μας στο myfxbook και στο mt4i, αφού εκεί καταγράφονται όλες μας οι εντολές και υπολογίζεται ανα πάσα στιγμή το συνολικό στατιστικό μας αποτέλεσμα.\nΕίναι αντιληπτό πως οι traders δεν ενδιαφέρονται αποκλειστικά και μόνο για τα στατιστικά στοιχεία. Για αυτό τον λόγο δημοσιεύουμε άρθρα και video τεχνικής ανάλυσης forex, επίσης video και άρθρα εκπαίδευσης forex, και στρατηγικές forex trading. Όλα αυτά θα τα βρείτε επιλέγοντας την αντίστοιχη ετικέτα στην δεξιά στήλη, ακόμα μπορείτε να συμπληρώσετε την φόρμα για να παραλάβετε εντελώς δωρεάν μια εξαιρετική συλλογή από εργαλεία που θα σας βοηθήσουν στην καθημερινή σας ενασχόληση με την αγορά του forex. Μπορείτε επίσης να γίνετε μέλη και να αποκτήσετε πρόσβαση σε όλες τις μέχρι τώρα υπηρεσίες μας καθώς και σε όσες άλλες υπηρεσίες θα προστεθούν στο σύντομο μέλλον.


Κοινή χρήση φακέλων με το iCloud Drive - Apple Υποστήριξη\nΚοινή χρήση φακέλων με το iCloud Drive\nΜε την κοινή χρήση φακέλων στο iCloud Drive, μπορείτε να μοιράζεστε ολόκληρους φακέλους αρχείων με φίλους, συγγενείς ή συναδέλφους. Στη συνέχεια, μπορείτε να εργάζεστε μαζί από το iPhone, το iPad, το iPod touch, τον Mac, το PC ή το iCloud.com.\nΌταν δημιουργείτε και θέτετε σε κοινή χρήση έναν φάκελο στο iCloud Drive, οι συμμετέχοντες μπορούν να αποκτήσουν πρόσβαση σε όλα τα αρχεία στον συγκεκριμένο φάκελο. Αν προσθέσετε ένα αρχείο σε έναν κοινόχρηστο φάκελο, το αρχείο επίσης τίθεται αυτόματα σε κοινή χρήση με όλους τους συμμετέχοντες. Μπορείτε επίσης να προσθέσετε ή να αφαιρέσετε συμμετέχοντες, να επεξεργαστείτε δικαιώματα κοινής χρήσης ή να διακόψετε την κοινή χρήση ενός φακέλου οποιαδήποτε στιγμή. Ακολουθήστε τις εξής οδηγίες.\nΓια να κάνετε κοινή χρήση φακέλων στο iCloud Drive από το iPhone, το iPad ή το iPod touch, χρειάζεστε iOS 13.4 ή iPadOS 13.4 ή νεότερη έκδοση.\nΠώς να κάνετε κοινή χρήση ενός φακέλου\nΑνοίξτε την εφαρμογή Αρχεία.\nΣτην καρτέλα «Περιήγηση», μεταβείτε στις «Τοποθεσίες» και, στη συνέχεια, πατήστε «iCloud Drive».\nΠατήστε «Επιλογή» και, στη συνέχεια, πατήστε τον φάκελο που θέλετε να θέσετε σε κοινή χρήση.\nΠατήστε «Κοινή χρήση» και, στη συνέχεια, πατήστε «Προσθήκη ατόμων» . Ίσως χρειαστεί να κάνετε σάρωση προς τα επάνω.\nΠατήστε «Επιλογές κοινής χρήσης» για να επεξεργαστείτε τα άτομα που μπορούν να αποκτήσουν πρόσβαση στον φάκελο και τα δικαιώματα. Μπορείτε να κάνετε κοινή χρήση του φακέλου μόνο με τα άτομα που προσκαλείτε ή με οποιοδήποτε άτομο έχει τον σύνδεσμο. Μπορείτε επίσης να δώσετε δικαιώματα για την πραγματοποίηση αλλαγών ή μόνο για την προβολή αρχείων. Στη συνέχεια, επιλέξτε ανάμεσα στα εικονίδια τον τρόπο με τον οποίο θέλετε να στέλνετε την πρόσκληση.\nΠώς να προσκαλείτε συμμετέχοντες, να αφαιρείτε συμμετέχοντες ή να αλλάζετε τις ρυθμίσεις κοινής χρήσης\nΠατήστε «Επιλογή» και, στη συνέχεια, πατήστε τον κοινόχρηστο φάκελο στο iCloud Drive.\nΠατήστε «Κοινή χρήση» και, στη συνέχεια, πατήστε «Εμφάνιση ατόμων» .\nΠρόσκληση συμμετεχόντων: Πατήστε «Αντιγραφή συνδέσμου», «Προσθήκη ατόμων» ή «Αποστολή συνδέσμου» (αν η πρόσβαση έχει οριστεί για οποιοδήποτε άτομο έχει τον σύνδεσμο) και στη συνέχεια επιλέξτε τον τρόπο με τον οποίο θέλετε να στείλετε την πρόσκληση: Mail, Μηνύματα ή Airdrop, για παράδειγμα και στη συνέχεια επιλέξτε τον τρόπο με τον οποίο θέλετε να στείλετε την πρόσκληση.\nΑφαίρεση συμμετεχόντων: Αν «Μόνο τα άτομα που προσκαλείτε» μπορούν να αποκτήσουν πρόσβαση στον κοινόχρηστο φάκελο, πατήστε το όνομα του συμμετέχοντα και στη συνέχεια πατήστε «Αφαίρεση πρόσβασης». Στη συνέχεια, πατήστε «OK» για επιβεβαίωση.\nΑλλαγή ρυθμίσεων κοινής χρήσης: Για να αλλάξετε τις ρυθμίσεις κοινής χρήσης για όλους, πατήστε «Επιλογές κοινής χρήσης». Αν έχετε ορίσει την επιλογή «Μόνο τα άτομα που προσκαλείτε», μπορείτε να ελέγξετε τις ρυθμίσεις κοινής χρήσης για κάθε συμμετέχοντα. Πατήστε απλώς το όνομα του ατόμου και, στη συνέχεια, αλλάξτε τα δικαιώματα.\nΔιακοπή κοινής χρήσης: Πατήστε «Διακοπή κοινής χρήσης» και στη συνέχεια πατήστε «OK» για επιβεβαίωση. Μπορείτε επίσης απλώς να μετακινήσετε ή να διαγράψετε τον φάκελο από το iCloud Drive και οι συμμετέχοντες δεν θα μπορούν πλέον να αποκτήσουν πρόσβαση στον φάκελο ή τα αρχεία του.\nΓια να θέσετε σε κοινή χρήση φακέλους στο iCloud Drive από το Mac, χρειάζεστε macOS Catalina 10.15.4 ή νεότερη έκδοση.\nΣτο Finder, επιλέξτε «iCloud Drive» από την πλαϊνή γραμμή.\nΕπιλέξτε τον φάκελο που θέλετε να θέσετε σε κοινή χρήση.\nΚάντε κλικ στην επιλογή «Κοινή χρήση» και, στη συνέχεια, επιλέξτε «Προσθήκη ατόμων» .\nΕπιλέξτε τον τρόπο με τον οποίο θέλετε να στείλετε την πρόσκληση: Mail, Μηνύματα, Αντιγραφή συνδέσμου ή Airdrop, για παράδειγμα.\nΓια να επεξεργαστείτε τα άτομα που μπορούν να αποκτήσουν πρόσβαση στον φάκελο και τα δικαιώματα, κάντε κλικ στην επιλογή «Επιλογές κοινής χρήσης». Μπορείτε να κάνετε κοινή χρήση του φακέλου μόνο με τα άτομα που προσκαλείτε ή με οποιοδήποτε άτομο έχει τον σύνδεσμο. Μπορείτε επίσης να δώσετε δικαιώματα για την πραγματοποίηση αλλαγών ή μόνο για την προβολή αρχείων.\nΚάντε κλικ στην επιλογή «Κοινή χρήση» και, στη συνέχεια, προσθέστε τα σχετικά στοιχεία επικοινωνίας των ατόμων με τα οποία θέλετε να κάνετε κοινή χρήση.\nΚάντε κλικ πατώντας το πλήκτρο Control στον κοινόχρηστο φάκελο στο iCloud Drive και, στη συνέχεια, κάντε κλικ στην επιλογή «Κοινή χρήση» στο αναπτυσσόμενο μενού. Μπορείτε επίσης να επισημάνετε τον κοινόχρηστο φάκελο και, στη συνέχεια, να κάνετε κλικ στην επιλογή «Κοινή χρήση».\nΚάντε κλικ στην επιλογή «Εμφάνιση ατόμων» .\nΠρόσκληση συμμετεχόντων: Κάντε κλικ στην επιλογή «Προσθήκη ατόμων» κα στη συνέχεια επιλέξτε τον τρόπο με τον οποίο θέλετε να στείλετε την πρόσκληση.\nΑφαίρεση συμμετεχόντων: Τοποθετήστε τον δείκτη του ποντικιού πάνω από το όνομα του συμμετέχοντα και στη συνέχεια κάντε κλικ στην επιλογή «Περισσότερα» . Στη συνέχεια, επιλέξτε «Αφαίρεση πρόσβασης».\nΑλλαγή ρυθμίσεων κοινής χρήσης: Κάντε κλικ στο τρίγωνο δίπλα στην επιλογή «Επιλογές κοινής χρήσης». Αν «Μόνο τα άτομα που προσκαλείτε» μπορούν να αποκτήσουν πρόσβαση στον κοινόχρηστο φάκελο, μπορείτε να ελέγξετε τις ρυθμίσεις κοινής χρήσης για κάθε συμμετέχοντα. Τοποθετήστε τον δείκτη του ποντικιού πάνω από το όνομα του ατόμου και κάντε κλικ στην επιλογή «Περισσότερα» για να αλλάξετε τα δικαιώματα.\nΔιακοπή κοινής χρήσης: Κάντε κλικ στο τρίγωνο δίπλα στην επιλογή «Επιλογές κοινής χρήσης» και στη συνέχεια κάντε κλικ στην επιλογή «Διακοπή κοινής χρήσης». Μπορείτε επίσης απλώς να μετακινήσετε ή να διαγράψετε τον φάκελο από το iCloud Drive και οι συμμετέχοντες δεν θα μπορούν πλέον να αποκτήσουν πρόσβαση στον φάκελο ή τα αρχεία του.\nΓια να κάνετε κοινή χρήση φακέλων στο iCloud Drive σε PC, χρειάζεστε το iCloud για Windows 11.1.\nΑνοίξτε το iCloud Drive από το τμήμα «Πλοήγηση» της Εξερεύνησης αρχείων.\nΚάντε δεξί κλικ στον φάκελο του οποίου θέλετε να κάνετε κοινή χρήση.\nΕπιλέξτε «Κοινή χρήση iCloud».\nΣτο πεδίο «Άτομα», εισαγάγετε τις διευθύνσεις email των ατόμων με τα οποία θέλετε να κάνετε κοινή χρήση.\nΣτην ενότητα «Επιλογές κοινής χρήσης», επεξεργαστείτε τα άτομα που μπορούν να αποκτήσουν πρόσβαση στον φάκελο και τα δικαιώματά τους. Μπορείτε να κάνετε κοινή χρήση του φακέλου μόνο με τα άτομα που προσκαλείτε ή με οποιοδήποτε άτομο έχει τον σύνδεσμο. Μπορείτε επίσης να δώσετε δικαιώματα για την πραγματοποίηση αλλαγών ή μόνο για την προβολή αρχείων.\nΚάντε δεξί κλικ στον φάκελο στο iCloud Drive.\nΕπιλέξτε «Κοινή χρήση iCloud»\nΠρόσκληση συμμετεχόντων: Εισαγάγετε τις διευθύνσεις email των ατόμων με τα οποία θέλετε να κάνετε κοινή χρήση στο πεδίο «Άτομα» και στη συνέχεια κάντε κλικ στην επιλογή «Προσθήκη».\nΑφαίρεση συμμετεχόντων: Κάντε κλικ στο όνομα του συμμετέχοντα και στη συνέχεια επιλέξτε «Αφαίρεση». Κάντε κλικ στο κουμπί «Εφαρμογή».\nΑλλαγή ρυθμίσεων κοινής χρήσης: Στην ενότητα «Επιλογές κοινής χρήσης», επεξεργαστείτε τις ρυθμίσεις. Αν «Μόνο τα άτομα που προσκαλείτε» μπορούν να αποκτήσουν πρόσβαση στον κοινόχρηστο φάκελο, μπορείτε να ελέγξετε τις ρυθμίσεις κοινής χρήσης για κάθε συμμετέχοντα. Στην ενότητα «Άτομα», κάντε κλικ στο όνομα του συμμετέχοντα και στη συνέχεια επεξεργαστείτε τα δικαιώματά του.\nΔιακοπή κοινής χρήσης: Κάντε κλικ στην επιλογή «Διακοπή κοινής χρήσης». Μπορείτε επίσης απλώς να μετακινήσετε ή να διαγράψετε τον φάκελο από το iCloud Drive και οι συμμετέχοντες δεν θα μπορούν πλέον να αποκτήσουν πρόσβαση στον φάκελο ή τα αρχεία του.\nΣυνδεθείτε στο iCloud.com και ανοίξτε το iCloud Drive.\nΚάντε κλικ στην επιλογή «Προσθήκη ατόμων» στο επάνω μέρος της οθόνης.\nΟρίστε μια επιλογή κοινής χρήσης: Email ή Αντιγραφή συνδέσμου.\nΑν επιλέξετε «Αντιγραφή συνδέσμου», εισαγάγετε τις διευθύνσεις email των ατόμων με τα οποία θέλετε να κάνετε κοινή χρήση.\nΕπιλέξτε τον κοινόχρηστο φάκελο στο iCloud Drive.\nΠρόσκληση συμμετεχόντων: Κάντε κλικ στην επιλογή «Αντιγραφή συνδέσμου», «Προσθήκη ατόμων» ή «Αποστολή συνδέσμου» (αν η πρόσβαση έχει οριστεί για οποιοδήποτε άτομο έχει τον σύνδεσμο) και στη συνέχεια επιλέξτε τον τρόπο με τον οποίο θέλετε να στείλετε την πρόσκληση. Στη συνέχεια, κάντε κλικ στην επιλογή «Κοινή χρήση».\nΑφαίρεση συμμετεχόντων: Αν «Μόνο τα άτομα που προσκαλείτε» μπορούν να αποκτήσουν πρόσβαση στον κοινόχρηστο φάκελο, τοποθετήστε τον δείκτη του ποντικιού πάνω από το όνομα ενός συμμετέχοντα και κάντε κλικ στην επιλογή «Περισσότερα» . Στη συνέχεια, επιλέξτε «Αφαίρεση πρόσβασης».\nΑλλαγή ρυθμίσεων κοινής χρήσης: Αν «Μόνο τα άτομα που προσκαλείτε» μπορούν να αποκτήσουν πρόσβαση στον κοινόχρηστο φάκελο, μπορείτε να ελέγξετε τις ρυθμίσεις κοινής χρήσης για κάθε συμμετέχοντα. Τοποθετήστε τον δείκτη του ποντικιού πάνω από το όνομα ενός συμμετέχοντα και κάντε κλικ στην επιλογή «Περισσότερα» για να αλλάξετε τα δικαιώματα.\nΔιακοπή κοινής χρήσης: Κάντε κλικ στην επιλογή «Επιλογές κοινής χρήσης» και στη συνέχεια στην επιλογή «Διακοπή κοινής χρήσης». Μπορείτε επίσης απλώς να μετακινήσετε ή να διαγράψετε τον φάκελο από το iCloud Drive και οι συμμετέχοντες δεν θα μπορούν πλέον να αποκτήσουν πρόσβαση στον φάκελο ή τα αρχεία του.\nΔιαγραφή κοινόχρηστου φακέλου\nΓια να διαγράψετε έναν κοινόχρηστο φάκελο στο iCloud Drive, επιλέξτε τον φάκελο που δεν θέλετε πλέον και πατήστε «Διαγραφή» .\nΑν ο κάτοχος ενός κοινόχρηστου φακέλου διαγράψει τον φάκελο, έναν υποφάκελο ή ένα αρχείο στον κοινόχρηστο φάκελο, διαγράφεται από τις συσκευές του κατόχου καθώς και από τις συσκευές όλων των συμμετεχόντων. Αν αλλάξετε γνώμη ή διαγράψετε έναν φάκελο κατά λάθος, έχετε 30 ημέρες για να τον ανακτήσετε.\nΣε iPhone, iPad ή iPod touch: Στην καρτέλα «Περιήγηση», μεταβείτε στην επιλογή Τοποθεσίες > Πρόσφατες διαγραφές.Στη συνέχεια, επιλέξτε τον φάκελο που θέλετε να διατηρήσετε και πατήστε «Ανάκτηση».\nΣτο Mac: Μεταβείτε στον Κάδο και σύρετε τον φάκελο στο γραφείο εργασίας σας ή σε μια άλλη θέση.\nΣε PC: Μεταβείτε στον Κάδο ανακύκλωσης και στη συνέχεια σύρετε τον φάκελο στην επιφάνεια εργασίας ή σε άλλη τοποθεσία.\nΣτο iCloud.com: Μεταβείτε στο iCloud Drive και ελέγξτε τον φάκελο «Πρόσφατες διαγραφές».*\nΑν ένας συμμετέχων κοινόχρηστου φακέλου διαγράψει τον φάκελο, αφαιρείται η πρόσβασή του στον κοινόχρηστο φάκελο. Ο συμμετέχων μπορεί να αποκτήσει ξανά πρόσβαση στον κοινόχρηστο φάκελο κάνοντας κλικ στον αρχικό σύνδεσμο πρόσκλησης κοινής χρήσης.\nΑν ένας συμμετέχων κοινόχρηστου φακέλου διαγράψει έναν υποφάκελο ή ένα αρχείο στον συγκεκριμένο κοινόχρηστο φάκελο, ο υποφάκελος ή το αρχείο διαγράφεται από τις συσκευές όλων των συμμετεχόντων και η ανάκτηση δεν είναι διαθέσιμη.\nΑν ανησυχείτε για την απώλεια ενός αρχείου, φροντίστε να διατηρείτε ένα τοπικό αντίγραφο εκτός από το κοινόχρηστο αντίγραφο στο iCloud Drive. Μάθετε περισσότερα σχετικά με τη διαγραφή αρχείων στο iCloud Drive και πώς μπορείτε να ανακτήσετε διαγραμμένα αρχεία στο iCloud.com.\n* Εάν η επιλογή «Πρόσφατες διαγραφές» δεν επαναφέρει τα αρχεία σας όπως αναμενόταν, μπορείτε συνδεθείτε στο iCloud.com, να κάνετε κλικ στην επιλογή «Ρυθμίσεις λογαριασμού» και στην ενότητα «Προηγμένα» να κάνετε κλικ στην επιλογή «Επαναφορά αρχείων». Εάν αδειάσετε τον Κάδο ή χρησιμοποιήσετε την επιλογή «Διαγραφή όλων» στις «Πρόσφατες διαγραφές», δεν θα μπορείτε να ανακτήσετε τα αρχεία σας.\nΜάθετε περισσότερα σχετικά με την κοινή χρήση φακέλων\nΟι συμμετέχοντες χρειάζονται ένα Apple ID για την προβολή ή επεξεργασία αρχείων σε έναν κοινόχρηστο φάκελο. Αν προσκαλέσετε κάποιο άτομο που δεν διαθέτει Apple ID, θα του ζητηθεί να δημιουργήσει ένα Apple ID. Οι συμμετέχοντες πρέπει να κάνουν κλικ στην επιλογή «Προσθήκη στο iCloud Drive» για να ανοίξουν τον κοινόχρηστο φάκελο στη συσκευή τους.\nΜπορείτε να κάνετε κοινή χρήση ενός φακέλου με έως και 100 συμμετέχοντες συνολικά. Όλοι οι συμμετέχοντες βλέπουν τις αλλαγές στους κοινόχρηστους φακέλους, ακόμα και όταν κάποιος μετονομάσει έναν κοινόχρηστο φάκελο. Εάν εφαρμόσετε ετικέτες σε έναν κοινόχρηστο φάκελο, οι ετικέτες σας δεν θα είναι ορατές από άλλους συμμετέχοντες. Μάθετε περισσότερα σχετικά με την πρόσβαση στην κοινή χρήση φακέλων και τα δικαιώματα στο iCloud Drive.\nΔεν μπορείτε να κάνετε κοινή χρήση φακέλων που δημιουργήθηκαν από το σύστημα, όπως του φακέλου «iCloud Drive» ανώτερου επιπέδου και των φακέλων «Γραφείο εργασίας» και «Έγγραφα» ή των φακέλων που δημιουργούνται από εφαρμογές που χρησιμοποιούν το iCloud Drive.\nΈνας κοινόχρηστος φάκελος καταλαμβάνει χώρο μόνο στον χώρο αποθήκευσης iCloud του κατόχου. Δεν προσμετράται στον χώρο αποθήκευσης iCloud των συμμετεχόντων στον κοινόχρηστο φάκελο. Μάθετε πώς μπορείτε να διαχειριστείτε τον χώρο αποθήκευσης στο iCloud.\nΟποιαδήποτε έγγραφα του Pages, του Numbers και του Keynote στον φάκελο γίνονται συνεργατικά έγγραφα. Μάθετε πώς λειτουργεί η συνεργασία για το Pages, το Numbers και το Keynote.


Amazon διαφήμιση βρείτε ισοπαλία I eroge σεξ και το παιχνίδι και να συμμετάσχουν πελάτες\nEroge! Σεξ Και Παιχνίδι\nΟπτικά λέει σφραγίδα στάδια ο οφθαλμικός μηχανισμός στα στάδια σφραγίδα ar αρκετά εντυπωσιακό, δεδομένου ότι χρησιμοποιούν 3d γλωσσική απόδοση απλώς κλείσει κάνουν στο 2D eroge φύλο και το παιχνίδι γραφική αναζήτηση του παιχνιδιού Αυτό επιτρέπει για τα αφεντικά που άνεμος μέσα και να βγει από τα στάδια, όπως διογκώνονται αρσενικού επιθέσεις που παρουσιάζονται προέρχονται από το προσκήνιο Όρεγκον παίξει κάτω ανάλογα με το πού το αφεντικό\nΚατηγορίες Ήρωας Μου Eroge Σεξ Και Το Παιχνίδι Academia Hentai\nMordhau στερείται τα συγκεκριμένα συναισθήματα του έργου που παρατηρήθηκαν στο Kingdom Come: Deliverance, απλώς υπόσχεται βιταμίνη μια παρόμοια πάρει κάτω από την " ιστορική αυθεντικότητα "στο" φανταστικό, αλλά φιλοσοφική θεωρία κόσμο " της, η οποία έχει τροφοδοτήσει το δείτε κόκκινο πολλών παικτών μαζί mixer media και φόρουμ ενάντια στο σώμα ένταξη της λανθάνουσας ασυνήθιστο φύλα ή φυλές σε eroge του παιχνιδιού! φύλο και το παιχνίδι σήμερα εξ ολοκλήρου-Λευκό, όλα-αρσενικό πεδία μάχης πρόσωπο., Είτε πρόκειται για κρατική μη, η απεικόνιση του Mordhau της μεσαιωνικής μάχης ως ace σχεδόν μονοχρωματικά λευκή έχει κάνει την τεχνολογία της πληροφορίας axerophthol εστία για επιβλαβείς ιδεολογίες που βρίσκουν τον Μεσαίωνα ως εθνοεθνική φαντασία. Είναι μια ιδιαίτερα περίεργη επιλογή για να εντοπίσετε το παιχνίδι μέσα σε ένα λογοτεχνικό περιβάλλον σύνθεσης που είναι κατά κάποιο τρόπο επίπεδο πιο δικαιοδοσία και ahistorical από τις πιο δημοφιλείς εκδόσεις των ηλικιών midsection, οι οποίες είναι πολύ έντονα περίεργες στις συγκρούσεις και τις ανταλλαγές μεταξύ πολιτιστικών και θρησκευτικών ομάδων.


Ενδυνάμωση κορμού για ποδηλάτες - CycloNews.gr\nFitness Αρχαριος Ασκησεις\nΜια και διανύουμε – ποδηλατικά- την περίοδο προετοιμασίας για την επόμενη άνοιξη, πολλοί από εμάς γράφουν τις Κυριακές χιλιόμετρα με χαμηλούς παλμούς, κάνοντας δηλαδή προπόνηση βάσης.\nΑυτό όμως που δεν πρέπει να ξεχνάμε είναι ότι στο ποδήλατο συμμετέχουν όλοι οι μυς του σώματος μας και όχι μόνο τα πόδια μας. Έτσι, μαζί με την προπόνηση βάσης, θα πρέπει παράλληλα να κάνουμε μερικές ασκήσεις για να δυναμώσουμε το σώμα μας.\nΥπάρχει πληθώρα τέτοιων ασκήσεων, αλλά εδώ θα αναφέρουμε 5 από αυτές, που μπορούμε να εκτελέσουμε στην άνεση του σπιτιού μας.\nΠόδια ανοικτά στο πλάτος των ώμων, καθόμαστε σε βαθύ κάθισμα με τα χέρια σε έκταση. Το σημαντικό είναι ότι η πλάτη θα πρέπει να είναι επίπεδη.\nΕίναι η γνωστή άσκηση που μπορούμε να κάνουμε στο πάτωμα, με μια μικρή διαφοροποίηση: Με το σώμα μας τελείως επίπεδο, σηκώνουμε 10 εκατοστά το πόδι μας και κρατάμε για 10΄΄. Μετά αλλάζουμε πόδι.\nΑυτή η άσκηση γυμνάζει όλους τους μυς του κορμού, για καλύτερη ισορροπία πάνω στη σέλα.\nΑκόμα μια άσκηση που βελτιώνει την ισορροπία μας και γυμνάζει κοιλιακούς και μέση: Με τις παλάμες στο πάτωμα και στηριζόμενοι στα γόνατα, προτάσσουμε το δεξί χέρι και το αριστερό πόδι, κρατάμε για 10΄΄ και αλλάζουμε.\nΜια και οι γλουτιαίοι μυς καταπονούνται αρκετά κατά την ποδηλασία, αυτή η άσκηση βοηθά στη χαλάρωση τους: Καθόμαστε στο πάτωμα, περνάμε το ένα πόδι πάνω από το άλλο και τραβάμε το πόδι μας προς το στήθος, ενώ ταυτόχρονα στρέφουμε τον κορμό μας.\nΚρατάμε για 10-20” και αλλάζουμε.\nΜια άσκηση που γυμνάζει μεμονωμένα τους τετρακέφαλους και γλουτιαίους: Κάνουμε ένα μεγάλο βήμα εμπρός, με τα χέρια τεντωμένα ψηλά, ενώ το άλλο πόδι χαμηλώνει στο πάτωμα, δημιουργώντας ορθή γωνία με το γόνατο μας.\nΠροσοχή: Η πλάτη μας είναι κατακόρυφη, ενώ το γόνατο που χαμηλώνει δεν θα πρέπει να αγγίζει το πάτωμα. Επίσης το γόνατο στο εμπρός πόδι δεν πρέπει να εκτείνεται μπροστά από τα δάχτυλα του ποδιού μας.\nPrevious article Μια ξεχωριστή χειμωνιάτικη βόλτα…\nNext article Χριστούγεννα – Πώς να αποφύγουμε την αύξηση βάρους


Topface — μια απευθείας σύνδεση για την επικοινωνία στην πόλη Orma. Χιλιάδες άντρες θα είναι ευτυχής να συνομιλήσουν μαζί σου, παρέμεινε ενεργός, στείλε συμπάθειες και φιλοφρονήσεις, προσκάλεσετες σε ένα ραντεβού!\nTopface — γρήγορος και εύκολος τρόπος για να εξοικείωθείτε στην πόλη Orma, Архангельская, Russia. Να εξοικείωθείς χωρίς την καταχώριση, έλα στην ιστοσελίδα χρησιμοποιώντας το Vkontakte ή Facebook , και χρησιμόποιησε τις εφαρμογές για iOS και Android , να είναι σε απευθείας σύνδεση περισσότερα


Αντλία στροβίλου για ατμό\nΣπίτι > Προϊόντα > Αντλία στροβίλου για ατμό(Σύνολο 24 Προϊόντα για Αντλία στροβίλου για ατμό)\nΑντλία στροβίλου για ατμό - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Αντλία στροβίλου για ατμό κατασκευαστές και προμηθευτές / εργοστάσιο από την Κίνα. Χονδρική Αντλία στροβίλου για ατμό με υψηλή ποιότητα ως χαμηλή τιμή / φθηνή, μία από τις κορυφαίες μάρκες Αντλία στροβίλου για ατμό από την Κίνα, Shandong Qingneng Power Co., Ltd..\nWholesale Αντλία στροβίλου για ατμό from China, Need to find cheap Αντλία στροβίλου για ατμό as low price but leading manufacturers. Just find high-quality brands on Αντλία στροβίλου για ατμό produce factory, You can also feedback about what you want, start saving and explore our Αντλία στροβίλου για ατμό, We'll reply you in fastest.